Paragraf- Arhiva pravnih i ekonomskih vijesti na dan 20.08.2020.\nVLADA RS PRODUŽILA PRIMJENU POSEBNIH KOLEKTIVNIH UGOVORA ZA ZAPOSLENE U ORGANIMA UPRAVE I JAVNIM SLUŽBAMA DO 30. JUNA 2021. GODINE\nVlada Republike Srpske je na 13. posebnoj sjednici, donijela je Odluke o: primjeni odredaba Posebnog kolektivnog ugovora za zaposlene u organima uprave Republike Srpske ("Sl. glasnik RS", br. 67/2016 i 104/2017) i Posebnog kolektivnog ugovora za zaposlene u javnim službama Republike Srpske ("Sl. glasnik RS", br. 52/2019) do 30. 06. 2021.godine.\nIZBORNI ZAKON BOSNE I HERCEGOVINE: Potrebne izmjene Zakona jer ne definiše komunikaciju s biračima preko društvenih mreža, te je teško utvrditi da li se objavama političkih subjekata krše odredbe o zabrani oglašavanja prije zvaničnog početka kampanje\nIMAOCI DVOJNOG DRŽAVLJANSTVA HRVATSKE I BIH OPTUŽENI ZA KRIVIČNA DJELA KORISTE OGRANIČENJA UGOVORA BIH I HRVATSKE O IZRUČENJU I BIJEGOM U BOSNU I HERCEGOVINU IZMIČU HRVATSKOM PRAVOSUĐU\n28. novembra 2012. potpisan je međudržavni Ugovor o izručenju optuženika za najteže oblike kriminala - organizirani kriminal i korupciju između BIH i Hrvatske. Stupio na snagu trenutkom potpisivanja i tom prilikom potpisnici su ustvrdili da “državljanstvo više neće biti zaštita za najteža kazna djela“. Ali, već prilikom potpisivanja vidjelo se da ugovor ima niz ograničenja.\nU BIH POD NADZOROM 20 MIGRANATA ZA KOJE JE UTVRĐENO DA MOGU PREDSTAVLJATI PRIJETNJU JAVNOM PORETKU I SIGURNOSTI ZEMLJE\nNovoimenovani direktor Državne agencije za istrage i zaštitu (SIPA) Darko Ćulum posjetio je Službu za poslove sa strancima.\nŠKOLSKA 2020/2021. GODINA U KANTONU SARAJEVO ZA OSNOVNE I SREDNJE ŠKOLE POČINJE 1. SEPTEMBRA\nPrema informacijama iz Ministarstva za obrazovanje, nauku i mlade KS, prijem prvačića će biti održan 1. septembra po odjeljenjima u fiskulturnim salama ili dvorištu ili holu škole, a prema planu prijema prvačića, koji će pripremiti škole uz poštivanje donesenih epidemioloških mjera.\nGLAVNA SLUŽBA ZA REVIZIJU JAVNOG SEKTORA RS UTVRDILA NEPRAVILNOSTI U TROŠENJU SREDSTAVA, SPROVOĐENJU JAVNIH NABAVKI I ZAPOŠLJAVANJU NOVIH KADROVA U POJEDINIM OPŠTINAMA\nJavne nabavke mimo propisa, nezakonito povećanje plata opštinskim radnicima, skrivanje obaveza, te kršenje raznih drugih akata samo su neke od zamjerki koje je Glavna služba za reviziju javnog sektora RS iznijela u revizorskim izvještajima za pojedine opštine u Srpskoj za prošlu godinu.\nRASPISAN KONKURS ZA UPIS STUDENATA U PRVU GODINU PRVOG CIKLUSA STUDIJA U AKADEMSKOJ 2020/2021. GODINI NA UNIVERZITETU U BANJALUCI U DRUGOM UPISNOM ROKU\nU drugom upisnom roku na prvu godinu prvog ciklusa studija na Univerzitetu u Banjaluci, planiran je upis 826 studenata, saopšteno je iz ovog univerziteta.


KAKVE VESTI ZA ZVEZDU Jedan od miljenika navijača postao - SRBIN! Posle neviđenog skandala oko imena, Stankovićev ratnik dobio naš pasoš! - Sportal\nKAKVE VESTI ZA ZVEZDU Jedan od miljenika navijača postao - SRBIN! Posle neviđenog skandala oko imena, Stankovićev ratnik dobio naš pasoš!\nSt. K. - Vest objavljena: 10:59 - 21.12.2021\nFudbaler Crvene zvezde Gelor Kanga danas je postao državljanin Srbije jer je dobio državljanstvo naše zemlje, a to je i te kako dobra vest za srpskog šampiona koji tako neće morati da brine o broju stranaca u svom timu je je sada i Gabonac - "naš".\n- Prima se u državljanstvo Republike Srbije Gelor Vilijam Kanga Kaku rođen 1. septembra 1990. godine, u mestu Ojem, Republika Gabon, državljanin Republike Gabon - saopšteno je i ozvaničeno u Službenom glasniku.\nPodsetimo, Gelor Kanga je već dugo u Srbiji, a u dva navrata je dolazio u redove Crvene zvezde. Prvi put je na Marakanu stigao od 2016. pa sve do 2018. godine, a onda se vratio 2020. godine i dugim boravkom stekao pravo na državljanstvo.\nSvi pamte njegov skandal kada je bio optužen da je lažirao ime i godinu rođenja. I to da se zove Kiaku-Kiaku Kiangi. Teške optužbe dobio je Kanga u domovini, i to od strane afričkih medija koji pišu kako je fudbaler lažirao državljanstvo i ukrao identitet. Ipak, na kraju je presuda rekla da su to sve neistine.\n18.30 Udineze - Salernitana\nSalernitana igra u skladu sa kvalitetom igračkog kadra koji nikako nije dorastao Seriji A. Potpuno je jasno da su glavni kandidat za ispadanje, a kada je tako, onda nećemo razmišljati o iznenađenju. Ranije smo se mogli osloniti da gosti mogu postići gol jer su igrali ofanzivno, ali u ovom periodu su vezali četiri poraza i nisu zatresli mrežu protivnika.\nPredlog: 1&2-3 (3.10), SP1(2.40)\nDomaći fudbal Gelor Kanga FK Crvena zvezda Srpsko državljanstvo


ANABELA ULAZI U ZADRUGU DA SE OBRAČUNA SA KIJOM! Danima prikuplja prljavštine o Slobinoj ženi kako bi joj zapušila usta! - Informer\n21:05 Zadruga 1\nA. Milić | 30. 11. 2017.\nAnabela Atijas je odlučila da uđe u najgledaniji Pinkov šou kako bi raskrinkala Kristinu Kockar i zaštitila svoju ćerku Lunu\nIde u salone lepote\nAnabela se poslednjih nekoliko dana ozbiljno priprema za ulazak, što fizički, što psihički. Temeljno je prikupljala informacije o Kristini kako bi u svakom momentu imala keca u rukavu ukoliko joj Slobina žena stane na žulj.\nAnabela već danima prikuplja prljavštine o Slobinoj ženi kako bi joj zapušila usta Izvor Informera\n-Do sada je više puta dobijala ponudu da uđe u "Zadrugu", ali je sve odbijala. Međutim, kada je shvatila da njena ćerka tone sve dublje i dublje jer joj je mnogo teško da gleda Slobinu suprugu u rijalitiju, rešila je da uđe i na sve načine pomogne Luni. Doduše, prevagnulo je i to što će za dve nedelje dobiti 5.000 evra, ali i činjenica da će njenoj mezimici biti lakše kada budu zajedno - kaže dobro obavešten izvor blizak pevačici.\nKako naš sagovornik tvrdi, Anabela intenzivno odlazi na razne terapije kako bi zablistala u rijalitiju:\n- Anabela veruje da je Kristina veliki folirant, pa je odlučila da je raskrinka. Neće dozvoliti da se Sloba i Luna svađaju zbog Kije kao što su do sada. Njoj je u početku bilo žao Kristine. Međutim, ubrzo je uvidela da ona nimalo nije naivna i da je njihov brak "pukao" velikim delom zbog nje. Shvatila je da mora da stane u ćerkinu odbranu jer smatra da je Slobina žena spremna na sve. Zato i prikuplja sve što može o njoj kako bi je u najkraćem roku postavila na svoje mesto - završava priču naš izvor.\nAnabela Atijas zadruga Sloba Radanović luna đogani Kija Kockar\nJa ne verujem koji je sljam ova zena, ona ulazi da bi odbranila cast svoje cerke od zene sa cijim muzem je u vezi...ja ne verujem sta citam


INTERVJU SUZANA RAJIĆ: Srbima su nedostajala trajna rešenja | Ekspres.net\nINTERVJU SUZANA RAJIĆ: Srbima su nedostajala trajna rešenja\nPrepiska između oca i sina ne mora sama po sebi da bude spektakularna. Ali kada je reč o prepisci dvojice kraljeva, bivšeg i aktuelnog, koja do javnosti dolazi posle više od 120 godina od kada je nastala, i pritom baca potpuno novo svetlo na jedan istorijski značajan period, nema sumnje da su u pitanju dokumenti od prvorazrednog značaja. A upravo su takva pisma koja je krajem 19. veka svom sinu kralju Aleksandru Obrenoviću iz Beča pisao njegov otac Milan.\nPisma su svoj put našla do beogradskog udruženja „Adligat“, a njihovu autentičnost potvrdila je dr Suzana Rajić, profesorka beogradskog Filozofskog fakulteta.\n"O njihovoj autentičnosti nema spora. Tu je i njegov originalni monogram, rukopis je, nema sumnje, njegov. Pisma su fizički u odličnom stanju, pisana su mastilom koje nije izbledelo“, objašnjava za „Ekspres“ dr Suzana Rajić koja je, kako sam kaže, pročitala hiljade strana rukopisa Milana Obrenovića.\nA značaj ovih više od 120 godina starih pisama dodatno se uvećava zbog činjenice da je u Srbiji, objašnjava sagovornica, „vrlo slaba i tanka arhiva Obrenovića“.\n"Ona je uništena sistematski nakon svirepog uklanjanja kralja Aleksandra Obrenovića. Zato je svaki izvor, a ovo je, verujte, izvor prvog reda, za našu istoriju dobrodošao. Zato je i važnost ovih pisama toliko velika. Iz vremena poslednjih godina 19. veka nemamo ništa slično po kvalitetu. Građa se meri po kvalitetu, a ne po kvantitetu. A u svih 27 strana nemate ni slovce da izbacite i to predstavlja dragocenost za istraživače."\nKoliko je pisama u pitanju?\n"Ne znam koliko je pisama. Neka pisma nisu datirana, ali nije teško utvrditi vreme njihovog nastanka, zato što se događaji eksplicitno navode, no morate poznavati događaje. A ja znam iz dana u dan gde su bili i šta su uradili, kome su se obraćali. Moj je posao da to znam, to radim dve decenije. Ta pisma treba detaljno pročitati. Pisana su na veoma dobrom francuskom jeziku kako su se inače dopisivali Obrenovići."\nDa li je razlog prepiske na francuskom da ne bi svako mogao da čita to što oni pišu?\n"Aleksandar je od malih nogu učio francuski jezik. Kada je počeo da govori srpski, počeo je da uči i francuski jezik. Imamo pisma iz njegovog ranog života na francuskom jeziku. Natalija je bila odličan znalac francuskog jezika, a isto tako i Milan. Prepiska na francuskom jeziku je deo njihovog običaja više nego što je to trebalo da zamaskira ovo ili ono. Drugo, najveći deo tadašnjeg Aleksandrovog okruženja je čitao i govorio francuski kao i on, tako da bismo sa rezervom morali tu pretpostavku da uzmemo. Pritom, Milan njemu piše u poverenju, samo za njega, i time skreće pažnju da su to informacije koje Aleksandar ne treba da širi dalje. One samo treba da mu posluže i pomognu u važnim koracima koje kao kralj mora da preduzme. Sva ta pažnja, da je u poverenju pisano, govori kolika je potreba bila da otac pomogne sinu u vreme kada on treba da donese vrlo važne državne odluke, u vreme kada dolazi do tursko-grčkog sukoba, kada se očekuje veliki zaplet i ratni požar na Balkanu. Otac prosto smatra da su Srbija i njeni vitalni državni i nacionalni interesu izuzetno ugroženi. On koristi priliku da ga upozori i da ga usmeri kojim putem i pravcem treba da deluje. To je izuzetno važno. Aleksandar je u svim tim životno važnim situacijama kao vladar, što se tiče vladarske pozicije, tražio savet od oca. I izuzetno je cenio očeve savete. Milan je bio informisan čovek, bio je u kontaktima sa ondašnjom političkom i diplomatskom elitom.\nZnao je što mnogi ovde u Srbiji na državničkim položajima nisu znali i to dodatno podiže aktuelnost ove prepiske koju danas imamo."\nDa li je Aleksandar uvek postupao u skladu sa onim što mu je otac savetovao?\n"Prvih godina ima malih pokušaja da iskorači, da donese sam odluku, da bude svoj. Ali on nema iskustva. U vreme kada Milan piše pisma, Aleksandar ima 20, 21 godinu. Niti ima iskustva niti može da se na taj način prema svetskoj politici odredi. A istočno pitanje je na pragu da bude nanovo otvoreno. Srbija u zaštiti sopstvenih i nacionalnih interesa mora da reaguje, a nema on tog iskustva. Otac mu je sve vreme glavni savetnik. Bio je 20 godina knez i kralj, učestvovao je u istočnoj krizi, ratovao, uspešno i neuspešno, proširio Srbiju, doneo joj nezavisnost, uzdigao na nivo kraljevine..."\nPovezane vesti - SKRIVENA ISTORIJA SRBIJE: Pisma koja će promeniti sve\nŠta je na Vas ostavilo najjači utisak u tim pismima?\n"Ja sam sve ovo posredno slutila. Ovo je samo potvrda onoga što sam već iznela kada sam pisala monografiju o kralju Aleksandru Obrenoviću. Nema ničeg za mene senzacionalnog, osim što sam sada kao naučnik mogla iz izvora prvog reda da potvrdim svoje hipoteze, a one se odnose na to šta je Aleksandar Obrenović radio u vreme kada je morao da donese odluku šta će i kako će, kojim će putevima da krene posle neuspelih pokušaja da nabavi oružje Srbiji preko Rusije, uz pomoć kredita u Francuskoj. On je na tome neuspešno radio više od godinu dana. I dočekao je nespremno situaciju grčko-turskog sukoba, kritsko pitanje i mogućnosti da se u ceo taj sukob umešaju i ostale balkanske zemlje, Bugarska i Crna Gora. Srbija je tu stajala na tako tankom ledu, jer je njena vojna sprema bila u očajnom stanju. On se zanosio pregovorima, pokušavao da uz pomoć vlade Stojana Novakovića dođe u kontakt sa Rusijom. Oni su ga odbili, i to su uradili na tako suptilan način u tri navrata. Tada je shvatio da je dogorelo do nokata. Situacija u Evropi je alarmantna, svaki čas može da dođe do rata na Balkanu, Srbija nespremna. U tom smislu su ova pisma od ogromnog značaja zato što vidimo da je Aleksandar nakon njih ostvario ne samo bliske kontakte sa ocem, već je otac došao posle šest meseci od ovih pisama u Srbiju. Tu je ostao tri godine i pomagao sinu da ostvari taj državni plan i program koji je zapravo Milan izložio u ovim pismima."\nŠta je državni plan i program predviđao?\n"Predviđao je da Srbija iskoristi vreme. U vreme kada Milan piše ova pisma, održava se važan sastanak dvojice careva u Zimskom dvorcu između Nikolaja II, ruskog imperatora, i Franje Josifa, austrijskog cara. Oni su za održavanje što je moguće više statusa kvo na Balkanu, da drže zatvoreno istočno pitanje, dogovorno, zajedničkim snagama. Milan predlaže da se to vreme iskoristi, da to bude predah za Srbiju, da se spremi za sve eventualnosti. Tako je, zapravo, i bilo. Svi znamo kako je Srbija ušla u 20. vek i kakvi su je izazovi, pre svega ratni, čekali. To je bilo moguće upravo zahvaljujući tome što se Milan Obrenović stavio u službu svoga sina kao komandant aktivne vojske u oktobru 1897. godine. Zajedno sa sinom je za tri godine izvršio apsolutnu reorganizaciju srpske vojske, stvorio oficirski kadar, tog uzornog srpskog oficira, koji su junaci balkanskih ratova.“\nGde je Srbija nabavljala oružje kad već Rusija nije htela da ga proda?\n"Ona je nudila za pet godina, ali je tražila i živ novac. Milan je smatrao pogubnim toliko čekanje. Drugo, Srbija nije imala novaca, morala je da se zaduži, da podigne kredit. Onda se on okrenuo delom francuskoj i nemačkoj vojnoj industriji 1898. i 1899. godine, nabavljajući puške i topove. Na to je išla trećine budžeta, znači regularnih sredstava, ali i još dodatnih sredstava. Naoružanje koje je on tada kupio je dopunjeno, kao što znamo, u prvoj deceniji 20. veka. Ali sistem je tada ustrojen. Srbija je imala velikih problema u 19. veku sa tom seljačkom milicijom. To nije bila profesionalna vojska. Milan je zapravo taj koji je tvorac moderne srpske armije, one hrabre kakvu znamo sa početka 20. veka. I time se zapravo odužio Srbiji na najbolji način. To je njegovo životno delo.“\nMilan piše Aleksandru da uvek treba da „pije vodu sa dva izvora“, govoreći mu o odnosu prema Rusiji i Austriji.\n"Kao što sam rekla, dvojica careva su pregovarala. Milan, naravno, smatra da Srbija, kako u tim pregovorima ne bi prošla sa štetom, mora da pije vodu sa dva izvora. Što je sasvim logično. To su dva moćna imperatora koji odlučuju o sudbini Balkana, između ostalog i o sudbini Srbije i bilo bi vrlo neumesno da je savetovao drugačije. Za razliku od majke, kraljice Natalije, koja savetuje sinu da apsolutno okrene svoju politiku ka Rusiji, on sasvim suprotno savetuje upravo ta dva izvora i nagoveštava zašto je to nužno za Srbiju.\nTo je vrhunac zrelosti Milana Obrenovića, vrhunac njegove ljudske i vladarske zrelosti. On tada ima 42, 43 godine. U vreme kada je stupio na presto i kada je bio u svim onim ogromnim problemima u istočnoj krizi na Berlinskom kongresu, on je bio bez ikakvog iskustva. To nije više taj nesiguran čovek koga mi znamo. Ovo je jedan stabilan, siguran čovek, sa dovoljno iskustva, dovoljno poznanstava, sa određenim informacijama, sa izuzetno pronicljivim pogledom na evropsku politiku, posebno na politiku Beča i Petrograda.\nZato su njegovi saveti kompetentni, pouzdani i po njima se radilo kao što znamo od 1897. do 1900. godine. Tu saradnju je prekinuo Aleksandar brakom sa kraljicom Dragom, koji je bio mimo odobrenja i mimo želje oca kralja Milana, koji je, kao što je poznato skončao u Beču, u prvim mesecima 1901. godine. Tragično je završio, premlad i Srbija nije mogla da koristi njegovo iskustvo. Ali je definitivno da su njegovi saveti na osnovu potpunog uvida u političku situaciju, precizni, jasni i potkrepljeni znanjima iz prve ruke koje u Srbiji niko nije ni imao, pomogli Srbiji, ne samo njegovom sinu, da spremna dočeka 20. vek.“\nDa li on u tim pismima Aleksandru govori odakle Srbiji preti najviše opasnosti?\n"On samo sugeriše. To je vreme kada Aleksandar putuje po Balkanu. Nikada više nije bilo susreta balkanskih vladara nego 1896. i 1897. kada je Aleksandar uzvraćao dve posete, prvo bugarskom knezu u martu, a potom crnogorskom knezu Nikoli Petroviću. Na ta putovanja vodili su ga radikalski ministri. Milan je smatrao da je to traćenje vremena, jer sudbina Balkana neće zavisiti isključivo od volje balkanskih država, da se mora dobro meriti svetska politika, pre svega Rusije i Austrougarske, i da se treba držati mudro, a ne srljati u neizvesnost. On je taj koji je kupio svojim savetima Srbiji vreme da se naoruža, da spremi svoje oficire, da iškoluje kadar. I zato ga i cenimo."\nDa li se može pretpostaviti da bi neke stvari bile drugačije da je Milan ostao još uz Aleksandra?\n"Da, svakako se može pretpostaviti. Zato što je sve vreme otkad je abdicirao pa nadalje on bio izuzetno snažan politički protivnik, izuzetno moćna figura ondašnje evropske scene. On je napustio ovaj svet u najboljim godinama i sa najviše iskustva. To je ogromna šteta. Jedan savetodavac sa Milanovim iskustvom i sa zrelim godinama bi i te kako dobro došao. Nažalost, nismo to bili u prilici da vidimo."\nU tim pismima se spominje i „makedonsko pitanje“?\n"Da. Milan strahuje da će Aleksandar ishitreno da preuzme neki korak i da dovede Srbiju u nezgodan položaj. Sva Aleksandrova putovanja i pregovori sa bugarskim knezom imali su za cilj da preduprede bugarski upad u Makedoniju ako dođe do nekog zapleta na Balkanu. Međutim, to što je Aleksandar pregovarao sa bugarskim knezom Ferdinandom ne da nije bilo delotvorno, nego je bukvalno, kada je srpski kralj otišao u posetu bugarskom knezu, napisana jedna neobavezujuća ugodba između dva naroda koju Bugari na terenu nisu poštovali. Oni su već imali oružanu akciju u Makedoniji, obračunavali su se sa Srbima, kao što je i ruska diplomatija tvrdila da u Makedoniji nema Srba. Ništa tom posetom nije postigao. Kada je otišao u Crnu Goru da pregovara sa Nikolom, ni tamo nije uspeo da dođe do dogovora. Knez Nikola tražio je da dođe do razgraničenja sfera i da se zna šta će, ako bi svi zajedno učestvovali u eventualnom sukobu, pripasti Crnoj Gori. Aleksandar je mislio da nema potrebe da dve srpske zemlje dele srpsku teritoriju, nego samo da postignu sporazum za zajednički rad."\nKoliko je na odnos Aleksandra sa Nikolom Petrovićem uticao i odnos porodica Petrović i Karađorđević?\n"Sve je imalo uticaja. Mnogi radikali su hteli da Aleksandara ožene nekom crnogorskom princezom, pričali su o Kseniji koja je tada bila najmlađa, imala je 15, 16 godina. Ali Aleksandar nije dao svojim ministrima da o tom pitanju govore. Neosnovano su se širile glasine da je on otišao u Crnu Goru da se ženi. To nije bilo tačno. U planu je bio dogovor da, u slučaju da se mir na Balkanu naruši, Srbija i Crna Gora deluju skupa, kao dve srpske bratske zemlje. Taj sporazum nije postignut zbog pitanja podele interesnih sfera i zahteva Nikole da Skadar pripadne njemu. Ali kada se ta Aleksandrova turneja po Balkanu okončala bezuspešno, na scenu je mogao da stupi u punom obimu Milan Obrenović sa svojim državnim planom da se Srbija spremi i da čeka u miru, jer su velike sile ugovorile status kvo na Balkanu. Zahvaljujući tim očevim savetima Srbija je u miru prošla tu krizu, nespremna, spremala se i ušla u 20. vek spremna.“\nDa li je Milan predviđao podelu Makedonije između Bugarske, Grčke i Srbije?\n"Da. On je bio zagovornik pravedne podele. Smatrao je da je to jedini način da se trajno reši to pitanje.“\nDa li je to bilo realno u tom trenutku?\n"U tom trenutku on je mislio da nije bilo realno, ali da na tome treba raditi. Bugarska propaganda u Makedoniji je bila moćna. Komitska akcija je bila izuzetno snažna, njihove oružane grupe su bile svuda na terenu. U tom trenutku Bugarska je odricala svaku vrstu razgovora o podeli Makedonije, čak i o načelnom utvrđivanju interesnih sfera. Ali Srbija je ojačavanjem svoje vojne snage za vreme boravka Milana Obrenovića 1897. i 1900. u Srbiji, razradila svoje strateške pravce i interese u Makedoniji. Znači, nastojala je da fokusira svoju delatnost na Vardarsku dolinu i da bude spremna. Jer drugačije se pregovara kada ste spremni za akciju, a drugačije se pregovara kada ste nemoćni i nespremni. I to je osnažilo pregovaračku poziciju Srbije i 1911. i Milovanu Milovanoviću kada je sklapao Balkanski savez."\nistoričarka Milan Obrenović Aleksandar Obrenović Obrenovići Suzana Rajić


UDARNA VEST: Mađari odobrili Kini tajni ugovor za železnicu kroz Srbiju koja će zaobići Rusiju | WebTribune\nHome SPEKTAR UDARNA VEST: Mađari odobrili Kini tajni ugovor za železnicu kroz Srbiju koja će zaobići Rusiju\nMađarske vlasti dale su zeleno svetlo za učešće Kineza u izgradnji železnice koja se stvara u okviru koncepta „Jedan pojas, jedan put“ zaobilazeći Rusku Federaciju.\nČinjenica da su usred pandemije koronavirusa kineski investitori pokazali spremnost da učestvuju u realizaciji evropskih železničkih projekata privukla je pažnju japanskog lista Asahi Šimbun.\nPrema izvoru članka koji je objavio internet portal „InoSMI“, Budimpešta je kineskoj strani dala zeleno svetlo za stvaranje železnice koja će povezivati Budimpeštu sa Beogradom, pod uslovom da detalji ugovora ostanu u tajnosti deset godina….\n„Projekat izgradnje železnice, o kome je Kina toliko sanjala, konačno je počeo da se sprovodi.\nDužina linije koja će povezati Budimpeštu i Beograd je 350 kilometara “, kažu japanski analitičari.\nIstovremeno, primećuje se da kineska strana zapravo stvara preduslove za obnavljanje železničke trase koja je ranije prolazila između Pariza i Istanbula, gde je u prošlosti poslovao čuveni Orient Ekpress.\nU tom kontekstu javlja se ozbiljna zabrinutost da bi „tajna“ železnica, u okviru koncepta „Novog puta svile“, mogla da posluži Kini kao sredstvo za obezbeđivanje alternativnog puta koji zaobilazi Rusku Federaciju.\n„Kina je istočnoevropskim zemljama obećala različita ulaganja u okviru„ Jednog pojasa, jednog puta “, ali nisu sva obećanja ispunjena“, japanski analitičari izrazili su zabrinutost zbog ovoga.\nU tom kontekstu, stručnjaci iz Asahi Shimbuna primetili su da će već 2025. godine, kada se planira da se završe svi radovi, ova pruga steći ne samo transportni značaj za Peking već da će novi put na kraju postati dodatno sredstvo za kinesku geopolitičku igru na svetskoj sceni, što će značajno proširiti prostor za ekonomski manevar NR Kine.


Auto delovi - Top Oglasi\nOglasi za Auto delovi\nAuto delovi - Oglasi iz područja\ncas 102-97-6 N-Isopropylbenzylamine whatsapp:+8615532192365\nShanxi NAIPU Import & Export Co.,ltd. Company address:Room 1913 Tower A of Haiyuetiandi,No.66 Yuhua Road,Qiaoxi Street,shijiazhuang City,Hebei Province,China. We have stock, you can contact me if you have demand Wechat/Whatsapp...\n100 usd Dodato na: 2022.05.06 Područje: Beograd\nNa prodaju Glava za Audi 16 v 2.0 motor bregaste glava sa klackalicama, nije puknuta ni varena. Cena: 220 € Tomic Slobodan tel. 0642115425 Novi Becej ...\n220 eur Dodato na: 2022.05.05 Područje: Sve gradove\nCAS 7331-52-4 (S)-3-Hydroxy-gamma-butyrolactone\nCAS 7331-52-4 (S)-3-Hydroxy-gamma-butyrolactone (S)-3-Hydroxy-gamma-butyrolactone CAS 7331-52-4 CAS 7331-52-4 (S)-3-Hydroxy-gamma-butyrolactone (S)-3-Hydroxy-gamma-butyrolactone CAS Usage Used as an intermediate in organi...\nDodato na: 2022.03.01 Područje: Beograd\nRješenje za rješavanje vaših finansijskih problema\nŽelite da iskoristite kredit da biste izašli iz ćorsokaka koji su izazvale banke, odbijanjem vaših kreditnih zahtjeva. Želite da dobijete kredit za implementaciju vaših projekata, poduzmite svoje aktivnosti; Izgradnja vaših ...\n2000 rsd Dodato na: 2022.02.25 Područje: Novi Pazar\nAutodijagnostika VW VAS je profesionalni uredjaj za celu grupaciju VW vozila (VW- Audi- Seat- Skoda) u kompletu sa odlicnim laptopom Lenovo iz biznis serije . Uredjaj je A klase podrzava sve protokole iz VW grupacije vozila : ...\nRezervni delovi Hitachi, Hikoki Servis rucnih profesinalnih alata Kozomara U radnji se popravljaju sledeci brendovi i alati: Bosch, Makita, Hilti, Iskra, Skill, Rotenberger, Wirth, Dewalt, Metabo...vibro igle, asihroni motori, p...\nDodato na: 2022.01.12 Područje: Beograd


Istina o kriminalnoj zaveri blogera protiv hleba Tonus - Istok Pavlović\nIstina o kriminalnoj zaveri blogera protiv hleba Tonus\nJeste li kliknuli na ovaj skandalozan naslov? Odlično. Evo istine.\nLično poznajem sve blogere koji su akteri ove priče, sa svima sam se čuo i ovo je najrealnija i najobjektivnija verzija svega, bez ostrašćenih emocija.\n1. Tatjana Vehovec (Mooshema) je prijavila Tonus inspekciji. Koji je njen motiv?\nZnate one ljude koji su fanatici za napuštene kučiće? Kada vide izgubljenog psa na ulici, istog momenta prekinuće sve svoje poslove i onda će tog psa da nahrane, ugreju, odvedu kod veterinara...\nTatjana Vehovec (Mooshema) je isto tako fanatik - za zaštitu potrošača. Čim ugleda negde neku potencijalnu obmanu potrošača, na nekoj etiketi, reklami... ona prijavi to inspekciji. Ona to radi već godinama, i svaki put je pisala na svom blogu izveštaj o tome. Evo nekih koje je dotakla:\nMcDonalds koji trpa so u hranu za decu, Kenkai sprej koji pravi telo iz snova za 7 dana, Magične helanke u kojima mršavite dok spavate, Barni zdravi medvedić od koga se deca goje, Licemerna kampanja Koka Kole protiv gojaznosti, Slatkiši koji se prodaju kao zdrava hrana, i tako dalje....\nVlasnik jedne od ovih firmi koje je prijavila ju je zvao i pretio. Imaš opasan hobi, Tatjana.\nKoji je njen motiv da ovo radi? Isti onaj koji nagoni neke ljude da brinu o promrzlim kučićima. Jednostavno, to voli, to je ispunjava. Oseća se dobro kada istera nešto od tih stvari do kraja, kao što će od sto vozača samo jedan stati da skloni neku opasnu prepreku sa autoputa, jer time misli da čini nešto dobro za društvo.\nTatjana je objavila tekst o Tonusu, i to su mediji preneli. Zašto su mediji preneli? Zato što je Tonus hleb trenutno popularan, a novinari znaju da skandalozne vesti o popularnim ljudima i stvarima donose čitanost.\nTako je vest o Tonusu isplivala u sve medije, i vrtela se danima. Niko to nije platio, spinovao, i ne postoji nikakva "mafija belog hleba" koja je potplatila Mooshemu, niti postoji neka konkurencija Tonusu koja bi to isto uradila.\n2. Tonus Hleb je odličan proizvod. Problem je u njihovom marketingu.\nAko pogledate sajt Tonusa, videćete sledeću priču:\nDo 90tih godina prošlog veka proizvodnja Tonus hleba je bila strogo čuvana državna tajna, a pekao se isključivo za pripadnike elitnih jedinica sovjetske armije. Tonus hleb se pravi po tehnologiji koja je vekovima primenjivana u ruskim pravoslavnim manastirima i ruskoj vojsci, a potom usavršena od strane najeminentnijih ruskih naučnika, na čelu sa akademikom Vladimirom Antonovom.\nOvo je primena takozvanog storytellinga (besedništva) u brendiranju proizvoda. Svi ovo rade, ne samo Tonus. Na primer, krema Neutrogena. Znate da na svakom njihovom pakovanju stoji Norveška zastava? Njihova priča glasi ovako: Ta krema je tajna formula ribara sa severa Norveške, kojima su pucale ruke od mraza kada odu u lov, pa su morali da smisle "tajnu formulu" za isceljenje. Priču su smišljali ljudi iz njihovog marketinga.\neBay, jedna od najvećh kompanija na svetu, dugo je prezentovala sledeću priču: eBay je nastao tako što je verenica osnivača bila strastveni kolekcionar figurica od Pez bombona. Njen problem je bio što je htela da kupuje i razmenjuje Pez figurice sa drugim ljudima iz celog sveta, ali nije znala kako. U te svrhe, dečko joj je napravio sajt, eBay, koji se vremenom ljudima dopao pa su počeli da ga koriste za prodaju svega i svačega. Ova priča nije istinita, ali pomaže ljudima da se emocionalno vežu za brend.\nKao neko ko se bavi marketingom, lično sam napisao niz ovakvih romansiranih priča za razne brendove. Pravno gledano, vi možete da pričate bilo kakvu romantičnu priču o vašem proizvodu, ali problem nastaje onog trenutka kada tvrdite da imate neki sertifikat, papir, potvrdu, koju zapravo nemate. To je već nešto drugo, i tu je greška Tonusa.\nTonus hleb je odličan proizvod. Bilo koji hleb od celog zrna je mnogo zdraviji od belog, jer sadrži vlakna i nema prostih ugljenih hidrata. To nije nikakav novi izum, tih hlebova ima već odavno u nekim modernijim državama gde je svest građana mnogo razvijenija i gde su već davno prestali da jedu beli hleb.\n3. Dragana Đermanović je ponudila Trivitu da im reši problem. Teorija zavere kaže da su se njih dve dogovorile (ti ih napadni, ja ću da im ponudim rešenje)\nJa ću vam reći šta znam, a vi odlučite kome verujete:\nTatjana Mooshema i Dragana se znaju površno, niti se druže, niti komuniciraju. Tu i tamo se sretnu na nekoj konferenciji i pozdrave se.\nDragana Đermanović je potpuno na svoju ruku, nezavisno od Moosheme, bila u kontaktu sa kompanijom "Trivit", što je i sama detaljno opisala u blog postu. Dragana ima mnogo ozbiljnije i vrednije klijente od Tonusa i ona je poslednja osoba koja bi se bavila nekakvim nelegalnim radnjama za pribavljanje klijenata.\nNe postoji nikakva kriminalna sprega ili reketiranje kao što je opisano u tekstu Amitz Dulnikera. U tom tekstu nema nikakvih dokaza osim špekulacija ("kako je moguće da je Dragana prva ostavila komentar ispod njenog teksta", "kako je moguće da mediji tako brzo prenesu", ....)\nAko pogledate, to je jednako besmisleno kao i tvrdnja "kako je moguće da sam ja počeo da kašljem baš sad kad je ovaj avion ostavio ove sumnjive tragove na nebu".\n4. Zašto su svi poverovali u ovu zaveru?\nU zemlji u kojoj vlada opšta kriza i besparica, najzapaljivija je informacija da neki uticajni blogeri i tviteraši organizovano uzimaju novac od nekoga. Mi živimo u društvu takozvanog "money shaminga", ili "wealth shaminga", kada ljudi masovno pozivaju na linč čim im se prosledi informacija da neko uzima novac za nešto. Možete to da poredite sa grupom besnih i gladnih pasa kojima se baci jedna koska u kavez.\nNažalost, kada se pametnim i racionalnim ljudima koji žive u krizi "baci" ovakva jedna koska, nastaje potpuno pomračenje uma. Želja da se dokaže kako "neko tamo ima jer je prevarant, a ja nemam jer sam pošten", nadvlada sve ostalo.\nU tom smislu, i ovaj moj tekst je uzaludan. Većina komentara na ovaj tekst tvrdiće da sam i ja potplaćen da ovo napišem. Ljudi toliko snažno žele da veruju da je "neko tamo prevarant" da će u startu odbaciti bilo kakav racionalni pokušaj revidiranja tog stava. Šteta je načinjena, ljudi će zauvek verovati da postoji zavera blogera.\nNo eto, napisah ovaj tekst za neki mali procenat racionalnih ljudi koji i pored svega mogu da razmišljaju svojom glavom. Over & out.


Federalnom ministarstvu kulture i sporta, posredstvom Ministarstva vanjskih poslova Bosne i Hercegovine, dostavljena je informacija u vezi sa 15. Međunarodnom umjetničkom izložbom za djecu i mlade, koji organizira Umjetnički centar za djecu i mlade iz Hyvinkää, Finska.\nFederalnom ministarstvu kulture i sporta, posredstvom Ministarstva vanjskih poslova Bosne i Hercegovine, dostavljena je informacija u vezi sa održavanjem Međunarodnog susreta djece Evrope „Radost Evrope 2014“. Manifestacija „Radost Evrope 2014“ će se održati u Beogradu od 2. do 5. oktobra 2014.godine.\nFederalnom ministarstvu kulture i sporta, posredstvom Ministarstva vanjskih poslova Bosne i Hercegovine, dostavljena je informacija u vezi sa održavanjem 42. Međunarodnog festivala folklora Burgas, Bugarska. Ovaj nastariji festival folklora u Bugarskoj će se održati od 18. do 22. avgusta 2014. godine.\nXVI Međunarodni likovni konkurs „Radost Evrope 2014“, Beograd, Srbija\nFederalnom ministarstvu kulture i sporta, posredstvom Ministarstva vanjskih poslova Bosne i Hercegovine, dostavljena je informacija u vezi sa XVI Međunarodnim likovnim konkursom „Radost Evrope 2014“, koji organiziraju Gradska uprava Grada Beograda, Međunarodni odbor susreta djece Evrope „Radost Evrope“ i Dječiji kulturni centar Beograd.\n68. Međunarodni muzički festival „Eisteddfod 2014“, Llangollen, Velika Britanija\nFederalnom ministarstvu kulture i sporta, posredstvom Ministarstva vanjskih poslova Bosne i Hercegovine, dostavljena je informacija u vezi sa održavanjem 68. Međunarodnog muzičkog festivala „Eisteddfod 2014“.\nMeđunarodni festival bubnjeva i tradicionalnih umjetnosti, 18-25. april 2014. godine, Kairo, Egipat\nFederalnom ministarstvu kulture i sporta, posredstvom Ministarstva vanjskih poslova Bosne i Hercegovine, dostavljena je informacija u vezi sa održavanjem Međunarodnog festivala bubnjeva i tradicionalnih umjetnosti, koji će se održati u Kairu od 18. do 25. aprila 2014. godine.\nStipendija za pisce „Writer of the City of Graz“, Graz, Austrija\nKrajnji rok za prijavu: 31.03.2014. godine\n32. Internacionalni sajam knjiga, Sofija, Bugarska\nFederalnom ministarstvu kulture i sporta, posredstvom Ministarstva civilnih poslova BiH, dostavljena je informacija o održavanju 32. Internacionalnog sajma knjiga, koji će se održati u periodu od 10. do 15. decembra 2013. godine u Sofiji, Bugarska.\nMeđunarodno takmičenje „Castello Di Duino“, Trst, Italija\nFederalnom ministarstvu kulture i sporta, posredstvom Ministarstva civilnih poslova Bosne i Hercegovine, dostavljen je poziv svim zainteresiranim mladim ljudima (do 30 godina starosti) za učešće na Međunarodnom takmičenju „Castello Di Duino“, koje se održava u italijanskom gradu Trstu.\nFestival slovenske muzike (27 – 29. juni 2014. godine, Krakov, Poljska)\nFederalnom ministarstvu kulture i sporta, posredstvom Ministarstva civilnih poslova Bosne i Hercegovine, dostavljena je informacija u vezi sa održavanjem Festivala slovenske muzike, koji će se održati u Krakovu od 27. do 29. juna 2014. godine u Krakovu, Poljska.\n44. Međunarodni filmski festival Indija IFFI 2013, Goa, Indija\n20 - 30. novembar 2013. godine\nFederalnom ministarstvu kulture i sporta, posredstvom Ministarstva vanjskih poslova Bosne i Hercegovine, dostavljena je informacija u vezi s 44. Međunarodnim filmskim festivalom Indija IFFI 2013, koji će se održati od 20. do 30. novembra 2013. godine u gradu Goa.\nUNESCO - Aschberg program stipendija za mlade umjetnike, za 2014. godinu\nFederalnom ministarstvu kulture i sporta, posredstvom Ministarstva civilnih poslova Bosne i Hercegovine, dostavljena je informacija o tome da je objavljen poziv za dostavu prijava u okviru UNESCO - Aschberg programa stipendija za mlade umjetnike, za 2014. godinu.\n10. Internacionalni filmski festival Reykjavik 26.09 – 06.10.2013. godine, Reykjavik, Island\nFederalnom ministarstvu kulture i sporta, posredstvom Ministarstva civilnih poslova Bosne i Hercegovine, dostavljena je informacija o održavanju 10. Internacionalnog filmskog festivala Reykjavik, Island.


Biznismena pronašli u lokvi krvi | Hronika | Novosti.rs\nM. NIĆIFOROVIĆ | 22. jul 2019. 11:43 > 22:26 | Komentara: 7\nU Novom Pazaru otkriveno telo Nedžiba Kačara, koji je bio vlasnik Pešter banke. Obdukcija će pokazati da li je reč o samoubistvu ili ubistvu\nSRBIN U BEČU NOŽEM NAPAO PARTNERKU: Pretio da će je zaklati, udario je, ona odbila lečenje\nTUČA NA ZVEZDARI: Muškarac uboden nožem\nU DVORIŠTu porodične kuće, u novopazarskom naselju Rasadnik, u ponedeljak ujutru, oko tri sata posle ponoći, pronađeno je beživotno telo Nedžiba Kačara, poznatog novopazarskog biznismena. Prema nezvaničnim informacijama, Kačar je ležao u lokvi krvi, a na njegovom telu bili su vidljivi ubodi oštrim predmetom. Policija i istražni organi su ceo dan radili uviđaj i nisu mogli zvanično da kažu - da li je reč o ubistvu ili samoubistvu. Ova dilema će potrajati sve dok ne stignu rezultati obdukcije.\nJavnosti u Novom Pazaru i regionu Kačar je postao poznat devedesetih godina kada se, kao mladi pravnik vratio iz Francuske, gde je ivesno vreme radio. U Novom Pazaru je osnovao osiguravajuće društvo i uvozno-izvoznu kuću "Sandžak-broker" sa kojom je, otkupljujući devize za jednu veliku banku u Beogradu, kao i trgovinom sa Turskom - zaradio ogroman novac. Njegova firma potom je preimenovana u Osiguravajuće društvo "Mond" sa filijalama širom Srbije i Crne Gore. Kasnije je osnovao i Pešter banku i najavljivao da će "u ime Boga velikog" izgraditi "peštersku magistralu".\nU prve probleme Kačar je zapao nakon hapšenja zbog pozajmice više stotina hiljada evra Osiguravajućem fondu Crne Gore, a potom i zbog stečaja Pešter banke, za koji je krivio tadašnjeg guvernera Mlađana Dinkića. Na jednoj konferenciji za štampu u Novom Pazaru Kačar je pozivao Dinkića na dvoboj - "da se kao ljudi obračunaju". Objavljivao je slike na kojima je sa Bogoljubom Karićem i u društvu mnogih poznatih biznismena iz Beograda i regiona. Bio je jedan od osnivača prve političke stranke u Novom Pazaru (Jugoslovenske progresivne inicijative - JUPI). Kasnije je osnovao još nekoliko partija i udruženja, ali nikada nije imao znatnijeg političkog uspeha. Posle pobede DOS bio je ozbiljan kandidat za načelnika policije u Novom Pazaru. Jedno vreme Kačar je imao i svoj list "Mond-pres", koji je posle nekoliko godina ugašen.\nNedžib Kačar se povukao iz javnosti poslednjih godina i pominjan je samo zbog porodičnog nasilja. Pre šest godina hapšen je jer je iz pištolja pucao na porodičnu kuću svoje supruge, s kojom je u tom trenutku bio u brakorazvodnoj parnici.\nZAPOMAGAO I TRAŽIO POMOĆ\nMEDIJI u Novom Pazaru tvrde, pozivajući se na razgovore sa komšijama i nekim prolaznicima, da se iz dvorišta porodice Kačar čula galama, kao i da je Nedžib, pre nego što su stigle hitna pomoć i policija, navodno zapomagao i tražio pomoć. Ove informacije policija nije ni potvrdila, niti demantovala. Inače, gradom kruže razne verzije o smrti Nedžiba Kačara, koje se uglavnom povezuju sa njegovom porodičnom situacijom.\nKačar sa Bogoljubom Karićem Foto Fejsbuk


(VIDEO/FOTO) I AMERI BEZ REČI GLEDALI PUTINA KAKO VRŠI SMOTRU na najvećim vojnim manevrima u istoriji Rusije! - Informer\nvostok.rs | 13. 09. 2018.\nPredsednik Putin izvšrio je smotru trupa, te prisustvovao vojnoj paradi na kojoj su učestvovale ruske, kineske i mongolske snage. Avioni, tenkovi, oklopna tehnika, pešadija i avijacija prodefilevovali su na poligonu za obuku Cugol u Sibiru. Parada je bila deo manevara "Vostok 2018", najvećih u modernoj istoriji Rusije. Slični manevri poslednji put su održani 1981. godine u Sovjetskom Savezu\nNikad do sada viđeno\n‘We don’t have aggressive plans’ – #Putin visits Vostok-2018 drills#Vostok2018 #Russia pic.twitter.com/9Y4Dqiwxrn\n— Ruptly (@Ruptly) September 13, 2018\n- Ovde, na poligonu 'Cugol', završena je glavna faza manevara. Sve je urađeno na najvišem nivou. Ispunili ste sve zadatke i odbili ste potencijalni napad neprijatelja - rekao je Putin i dodao da ruska vojska prvi put izvodi manevre ovakvih razmera kako bi se proverile sve ključne komponente borbene gotrovosti vojske.\n#Russia started its largest military drills in decades, since 1981 - named "Vostok-2018". The war games comprise some 300'000 Russian soldiers and officers, 1'000+ warplanes, helicopters and drones, ~36'000 armour fighting vehicles, and 80 combat and support ships #Vostok2018 pic.twitter.com/PnVKol1b3t\n— Russia in RSA ???????? (@EmbassyofRussia) September 13, 2018\n- Vostok 2018" su najveći manevri koje je Rusija održala u poslednje četiri decenije. Na manevrima učestvuju i trupe iz Rusije, Kine i Mongolije koje su razvijale svoje veštine u konvencionalnom ratu na istoku Rusije. Ruska mornarica je takođe učestvovala u manevrima u Japanskom, Beringovom i Ohotskom moru.\n- Largest military exercise in 37 years\n- To involve 300,000 Russian troops\n- 1,000 aircraft\n- 36,000 tanks, APCs, mil. vehicles\n- China, Mongolia to join in\n- huge area; from Siberia to the Pacific pic.twitter.com/V6BvnjzN7y\nnajveće u istoriji Rusija vojne vežbe Vladimir Putin Vostok 2018.\nБаћушка,упрпио си се па давај војну веџбу када си сазнао да ти је на граници дошла НАТО војска међу којима су црногорци и хрвати?Упадни баћушка међу те војнике и полупај им шамаре и ногама у дупе и МАРШ НА МЕСТО ОДАКЛЕ СТЕ ДОШЛИ!\nAu koja gvodzdjurija, pa ovo samo da se parkira po celoj evropi nebi bilo dovoljno mesta.\nUstaše će prve da neže kao i 1918 a đetići za njima kad im zaprdi baćuška pore glave.\nsta rteba glupim amerima .da napadnu ruse..ameri se i svoje senke plase.dolazi im kraj samo polako


Belgrade Waterfront otvara novi Prodajni centar - Beograd na vodi\nBelgrade Waterfront otvara novi Prodajni centar\nBeograd 17. jun 2019. godine – Zbog velikog broja zainteresovanih kupaca, kompanija Belgrade Waterfront otvorila je drugi Prodajni centar, pored postojećeg u Karađorđevoj 48. U novom Prodajnom centru svi zainteresovani mogu da dobiju informacije o ponudi stanova u nekoj od deset zgrada novog gradskog kompleksa na desnoj obali Save. Prodajni centar, koji se nalazi u atraktivnom prostoru na Sava Promenadi, u okviru prve useljene stambene zgrade BW Residences, otvoren je za posetioce svakog dana od ponedeljka do subote u periodu od 8 do 22 sata i nedeljom od 10 do 22 sata.\nRazumevajući koliko je pri rešavanju stambenog pitanja ili ulaganju u nekretninu potrebna profesionalna podrška, kompanija Belgrade Waterfront već godinama ulaže u kapacitete svojih prodajnih centara, kao i u inovativnu tehnologiju koja je od velike pomoći pri izboru novog doma. U novom Prodajnom centru posetiocima su na raspolaganju touch screen-ovi, na kojima mogu videti ceo projekat iz različitih uglova, uključujući i saobraćajnice, kao i izgled kompleksa od trenutka kad izađe jutarnje sunce, pa do večernjih sati, kada se upale ulična rasveta i svetla u zgradama.\nNa touch screen-u moguće je odabrati i opcije koje će prikazati enterijer stanova, izbor stanova prema broju soba, kao i celokupan plan stambenog prostora. Osim toga, dostupan je i fly through video, koji posmatače vodi kroz ceo projekat – kroz bulevar, preko parka, kroz unutrašnjost tržnog centra Galerija Belgrade, sve do novih delova Sava Promenade. Svi virtuelni prikazi urađeni su precizno i srazmerno, omogućavajući posetiocima da iskuse doživljaj boravka u Belgrade Waterfront-u.\nKako u novom, tako i u postojećem Prodajnom centru u Karađorđevoj, osim najsavremenijih tehnoloških mogućnosti, potencijalnim kupcima svakodnevno su na raspolaganju i prodajni savetnici. Njihov posao je da pomognu u snalaženju kroz raznoliku stambenu ponudu Belgrade Waterfront-a, odgovore na pitanja i pruže informacije o životu u novom centru grada, ali i daju vrednu preporuku, posavetuju na osnovu svog bogatog iskustva i zainteresovane kupce provedu kroz objekte u izgradnji.\nKompanija je u martu ove godine otvorila i izložbeni salon u Knez Mihailovoj 27, pod nazivom BW Experience. Na lokaciji u samom centru starog jezgra grada posetioci mogu da razgledaju maketu masterplana, da saznaju više o zgradama u okviru Belgrade Waterfront-a, kao i o ekskluzivnim brendiranim stanovima u Kuli Beograd – The Residences at The St. Regis Belgrade. Osim toga, ovaj izložbeni prostor do sada je ugostio više umetničkih izložbi u okviru kulturno-umetničke inicijative KVART Belgrade Waterfront.\nUkoliko vas zanima život na idealnoj lokaciji, koji spaja osećaj života u skladu sa prirodom sa svim prednostima stanovanja u centru metropole, svoje istraživanje započnite na sajtu www.belgradewaterfront.com, a nakon toga posetite neki od dva Prodajna centra kompanije.


Glomazić: Uočljive slabosti moramo dobro analizirati\nKošarkaši Sutjeske poraženi su na svom debitantskom nastupu u ABA 2 ligi na gostovanju slovenačkoj Primorskoj, sa ubjedljivih 93:66.\nPoraz Sutjeske na debiju u ABA 2 ligi\nKošarkaši Sutjeske poraženi su od Primorske 93:66 u debitanskom nastupu u ABA 2 ligi. Nikšićane u narednom kolu očekuje crnogorski derbi protiv ekipe Lovćena.\nGlomazić: Debi protiv jedne od najboljih ekipa, želimo da se predstavimo u pravom svjetlu\nNakon iskustva u ABA ligi prije dvije godine i ispadanja u posljednjem kolu, nikšićka Sutjeska će ponovo igrati u regionalnom takmičenju, iako u njegovom drugom rangu.


Prijeti li Crnoj Gori ‘demografska katastrofa’? | PCNEN\nPrijeti li Crnoj Gori ‘demografska katastrofa’?\nObjavljeno: 08.05.2021, 12:05h\nVlast je forsirala marginalne teme od prije 100 godina, dok je, u međuvremenu, Crna Gora lagano nestajala, upozorava demograf dr Doderović.\nPrema podacima državne uprave za statistiku – MONSTAT, u Crnoj Gori je u 2020. rođeno 7097 beba, što je 126 manje nego u 2019. godini.\nPodaci MONSTAT-a za 2020. godinu pokazuju da 17 od 24 opštine bilježi negativan prirodni priraštaj. Te opštine su Andrijevica, Berane, Bijelo Polje, Cetinje, Danilovgrad, Gusinje, Herceg Novi, Kolašin, Kotor, Mojkovac, Nikšić, Petnjica, Pljevlja, Plužine, Šavnik, Ulcinj i Žabljak.\nDemograf, prof.dr Miroslav Doderović potvrđuje da je Crna Gora prošlu godinu završila sa negativnim prirodnim priraštajem, jer je broj preminulih za 196 veći od broja rođenih.\n„To je prvi put od Drugog svjetskog rata, od kada se vodi statistika za Crnu Goru, da je zabilježen negativan prirodni priraštaj“, kaže Doderović.\nNataša Strugar (51) iz Podgorice, majka je dvije blizankinje od 17 godina. Ona smatra da različiti faktori utiču na to što je u našoj zemlji došlo do opadanja broja beba.\n„U Crnoj Gori povećan je i broj razvoda, te to, takođe, smatram razlogom za opadanje broja novorođene djece. Pored toga, mislim da presudnu ulogu u tome da neko postane roditelj igra i to što je mladim majkama teško da same podižu djecu. Tu se obično za pomoć angažuju babe, vrtići, te kad dobiju jedno dijete mnogo se teže odlučuju za još jedno“, kaže Strugar.\nOna vjeruje da mladi parovi uglavnom čekaju da se osamostale prije nego što se odluče da imaju djece.\n„Dosta parova ne žele da žive sa svekrom i svekrvom, pa se za ulazak u brak i planiranje djece odlučuju tek kada imaju riješeno stambeno pitanje“kaže Strugar.\nPrema podacima MONSTAT-a, u 2020. godini 2159 žena postale su majke u dobi između 30 i 34 godine, a 2151 između 25 i 29 godina života.\nKristina Mihalović iz Udruženja roditelja potvrđuje da se granica u kojoj se parovi odlučuju za roditeljstvo itekako pomjerila.\n„Tu pratimo ostatak svijeta i u skladu sa napretkom u obrazovanju, emancipacijom, napuštanjem tradicionalnih – patrijarhalnih modela kasnije se odlučujemo za stvaranje porodice, posvećujemo se karijeri i bavimo nekim drugim stvarima u životu. Očekuje se da će se ta granica dodatno pomjerati“, kaže Mihalović.\nOna dodaje da je razlog zbog kojeg se parovi odlučuju da kasnije postanu roditelju uglavnom pitanje neizvijesnosti u kojoj živimo, te samo neusuđivanje mladih da se upuste u roditeljske vode.\nDr Doderović navodi da je u Crnoj Gori sve češća situacija da žene postaju majke u tridesetim godinama, te da je sve veći brod četrdesetogodišnjaka koji nemaju djece.\n„Slični ovim podacima su i podaci o tome da postoji i relativno visok stepen eskapizma, naročito kod muškog dijela populacije, koji se izražava u visokom konzumiranju alkohola, u pušenju, kao i u uzimanju droga. Crnu Goru napušta biološki i radno produktivno stanovništvo, što u godinama koje su pred nama može dovesti do ‘demografske katastrofe’ u zemlji“, kaže on.\nDoderović navodi da je Crna Gora ušla u grupu zemalja koje imaju negativan priraštaj, pa se ona u zoni takozvane bijele kuge pridružila Bosni i Hercegovini, Hrvatskoj, Sloveniji i Srbiji.\n„Jednom kad natalitet počne da opada, izuzetno je teško ubijediti porodice da imaju više beba“, kaže dr Doderović.\nSituacija sa koronavirusom, prema mnogim istraživanjima, uticala je na smanjenje nataliteta, a dr Doderović objašnjava povezanost između ekonomije i nateliteta.\n„Studija planova plodnosti odraslih u Evropi pokazala je da su ljudi u Njemačkoj, Francuskoj i Velikoj Britaniji, koji su živjeli u oblastima najteže pogođenim Kovidom-19, bili skloniji da odlože rađanje djece. I Crna Gora je dio te priče“, kaže on.\nI Kristina Mihajlović iz Udruženja roditelja smatra da je, u određenoj mjeri, situacija sa koronavirusom uticala na smanjen broj beba.\n„Da smo imali značajno drugačiju situaciju i prije korone, moglo bi se reći da je ona razlog, ali nijesmo, mada je korona dodatno zakomplikovala situaciju“, kaže Mihailović.\nOna navodi da su ljekari parovima slali poruku da sačekaju sa potomstvom, da je sve više parova ostalo bez posla, da su snižene plate, da su poslovi postali nesigurni, kao i da su postojali „rizici za ukupno zdravstveno stanje“.\nKada bi planirala još djece, za to se „sigurno ne bi odlučila u doba epidemije“, napominje Nataša Strugar. „Sigurna sam da će se broj beba povećati kada sve sa virusom prođe“, kaže ona.\nPrema projekcijama Ujedinjenih nacija (UN) iz 2019, negativni demografski trendovi usloviće smanjenje broja stanovnika u Crnoj Gori, pa bi 2050. godine u njoj trebalo živjeti 589.000 stanovnika. To, približno, odgovara populaciji iz popisa 1981. godine. Do 2100. godine, prema ovim procjenama, Crna Gora će se vratiti na stanje iz 50-ih godina prošlog vijeka, na 454.000 stanovnika.\n„Ova ključna tema je gotovo u potpunosti cenzurisana i marginalizovana, a kriznu situaciju zanemaruju naročito oni koji su bili najodgovorniji za njeno nastajanje i rešavanje — vlast i institucije sistema i javnost, prije 30. avgusta. Umjesto bavljenja ovom savremenom pošasti, vlast je u javnosti forsirala marginalne teme od prije 100 godina, dok u međuvremenu Crna Gora lagano nestaje“, kaže dr Doderović.


'Novalićevi poreski zakoni novi su udar na džepove građana! Jasno je da su predatorski i prevarantski' | DEPO Portal\n'Novalićevi poreski zakoni novi su udar na džepove građana! Jasno je da su predatorski i prevarantski'\nI dalje smatramo kako je nužno da predmetne zakone prati usvajanje i Zakona o minimalnoj plati koji je predložen od strane sindikata, a podržanog od strane gotovo svih političkih subjekata, saopćeno je iz SDP-a\nSocijaldemokratska partija BiH smatra da Zakon o porezu na dohodak i Zakon o doprinosima predstavljaju samo novi udar na novčanike građana i apsolutno neprihvatljivim u formi i rješenjima koja su predložena.\n- Već po prvim reakcijama stručne i zainteresirane javnosti jasno je da se radi o predatorskim i prevarantskim zakonima vlasti koji imaju samo jedan cilj, a to je da se osigura stabilan novčanik bahatoj politici Vlade FBiH direktno preko leđa ionako iscrpljenih radnika.\nKlubovi SDP BiH u oba doma Parlamenta FBiH će, kao i uvijek do sada, biti aktivni sudionik i ponuditi bolja rješenja kroz amandmane, a za koja smo uvjereni da će istinski omogućiti povećanje plata radnicima i rasterećenje privrednika, što sa vladinim zakonima uopšte nije slučaj.\nI dalje smatramo kako je nužno da predmetne zakone prati usvajanje i Zakona o minimalnoj plati koji je predložen od strane sindikata, a podržanog od strane gotovo svih političkih subjekata. Uostalom, vladu i Parlament FBiH na to obavezuje i usvojeni zaključak iz 2019. godine kojeg su tada predložili SDP i SBB, a koji imperativno nalaže da Zakon o minimalnoj plati mora biti dio seta poreskih zakona i usvojen u istom paketu.\nSDP BiH je u interesu poboljšanja životnih uslova radnika odustao od svog prijedloga zakona o minimalnoj plati čime je jasno pokazao da nam nisu prioritet politički poeni nego istinsko povećanje sramotno male minimalne plate od 406 KM - saopćeno je iz SDP-a BiH.\n#sdp bih #sdp #sda #fadil novalić #vlada fbih #zakon o porezu na dohodak


Ima li kraja? Jezive brojke iz Šri Lanke | Mondo Portal\nSri Lanka napad broj mrtvih raste\n15. avgust, 22:35\nIma li kraja? Jezive brojke iz Šri Lanke 2 Podeli Podeli na facebook Podeli na twitter Podeli na viber Pošalji na mail\n24.04.2019. / 08:31 09:08\nIzvor Beta 24.04.2019. / 08:31 09:08\nPortparol policije Ruvan Gunasekara rekao je da je još 18 osumnjičenih uhapšeno tokom noći, čime je ukupan broj privedenih porastao na 58.\nPremijer Šri Lanke upozorio je juče da se nekoliko osumnjičenih koji su naoružani eksplozivom nalazi u bekstvu.\nJedan visoki državni zvaničnik rekao je da su samoubilačke napade na crkve, hotele i druge lokacije izveli islamistički fundamentalisti kao odmazdu za masakr na džamije na Novom Zelandu prošlog meseca.\nGrupa Islamska država preuzela je odgovornost za napade u Šri Lanki i objavila snimke koji navodno prikazuju napadače. Premijer Ranil Vikremensinge je rekao da istražitelji još utvrđuju u kojoj meri su bombaši samoubice bili povezani sa strancima.\nKO JE ONDA UPOZORIO NA NAPAD?\nIstovremeno, američka ambasadorka u Šri Lanki Alena Teplic izjavila je da SAD nisu uputile toj južnoazijskoj zemlji obaveštajne podatke uoči katoličkog Božića o tome da se spremaju samoubilački bombaški napadi na hotele i crkve.\n"Mi nismo imali nikakva saznanja da se napadi spremaju", kazala je sinoć Teplicova i dodala da je "vlada Šri Lanke priznala propuste u obaveštajnom sakupljanju i deljenju informacija".\nTAS S je preneo da se zamenik ministra odbrane Rusije Alekandar Fomin sastao na marginama 8. Moskovske konferencije o međunarodnoj bezbednosti sa kolegom iz Šri Lanke Kitsirijem Nemavatom i da je sastanak bio posvećen seriji terorističkih napada koji su se desili 21. aprila.\n"Zamenik ministra odbrane general-pukovnik Aleksandar Fomin izrazio je najdubkje saučešće u ime ruskog Ministarstva odbrane", saopštilo je to ministarstvo.\nCNN prenosi da je Vikremesinge, na pitanje na današnjoj konferenciji za medije o toj pretnji, kazao da su "ljudi s eksplozivom i dalje u bekstvu".\nPredsednik Šri Lanke Maitripala Sirisena izjavio je u utorak da očekuje smene čelnika odbrambenih snaga te zemlje u naredna 24 časa, pošto nisu uspeli da spreče napade bombaša samoubica u kojima je ubijeno više od 300 ljudi, uprkos činjenici da su imali informacije da će se napadi desiti.\n"U potpunosti ću restruktuirati policiju i bezbednosne snage u narednim nedeljama. Očekujem smene šefova odbrambenog establišmenta u roku od 24 časa", poručio je Sirisena, prenosi Rojters.\n"Bezbednosni zvaničnici koji su dobili obaveštajni izveštaj od strane zemlje nisu to podelili sa mnom. Trebalo je reagovati na odgovarajući način. Odlučio sam da preduzmem stroge mere protiv ovih zvaničnika", kazao je Sirisena.\nVlasti Šri Lanke su pripisale napad lokalnoj radikalnoj muslimanskoj grupi. Lider te grupe Muhamed Zahran ili Zahran Hašni, postao je poznat pre tri godine zbog zapaljivih izjava preko interneta.\nAmerička ambasada u Šri Lanki saopštila je danas da su predstavnici američkog Federalnog istražnog biroa (FBI) na terenu da pomognu lokalnim vlastima u istrazi oko samoubilačkih napada.\nAmbasada je navela da je to deo pomoći koju je pružio predsednik SAD Donald Tramp.\nNapadi na crkve i hotele u Kolombu i okolini dogodili su se u nedelju, na Uskrs.\nšri lanka Terorizam napad ISIS Džihadisti\n24.04.2019. / 12:19\nCekaj a gde su sad akcije da se skuplja novac za obnovu hriscanske crkve i za pomoc njihovog naroda koji je napadnut od strane terorista? A da crkve i istorijske umetnosti postoje samo u Notr Damu u Parizu pa skupe milijardu dnevno a u ostalim drzavama crkve ne postoje.\n24.04.2019. / 08:44\nKoliko je to samo hiljada unesrećenih - dokle!? ☹\nUpravo gledate PODRŠKA za Bejrut: BEOGRAD U BOJAMA LIBANSKE ZASTAVE 0 Info video Pre 52 min Most na Adi, Brankov most, Palata Albanija, Dom Narodne skupštine i fontana na Slaviji večeras su osvetljeni u...


Lideri zemalja ZND usvojili program saradnje za borbu protiv terorizma - 11.10.2019, Sputnik Srbija\nLideri zemalja-članica Zajednice nezavisnih država (ZND) usvojili su program saradnje za borbu protiv terorizma i ekstremizma za naredne tri godine, a ceremonija... 11.10.2019, Sputnik Srbija\n16:38 11.10.2019 (Osveženo: 10:24 24.08.2021)\n© Press-služba premьer-ministra Armenii / Uđi u foto-galerijuPoseta predsednika Rusije Vladimira Putina Turkmenistanu\n© Press-služba premьer-ministra Armenii\nNakon zasedanja, lideri zemalja-članica ZND potpisali su i deklaraciju o strateškoj ekonomskoj saradnji.\nPomoćnik ruskog predsednika Jurij Ušakov ranije je rekao novinarima da je potpisivanje tog dokumenta inicirao Turkmenistan kao predsedavajući Zajednicom nezavisnih država ove godine.\nUšakov je istakao da je deklaracija o ekonomskoj saradnji usmerena na povećanje konkurentnosti nacionalnih ekonomija i efikasnosti korišćenja društveno-ekonomskog potencijala svake države pojedinačno, ali i zajednice u celini, u cilju razvoja trgovinskih veza unutar ZND.\nPored toga, lideri država ZND su tokom zasedanja Saveta usvojili konvenciju o prenosu izvršenja kazni, koje se ne odnose na lišavanje lica sa slobode.\nOčekuje se da će taj dokument omogućiti objedinjavanje pristupa zemalja-učesnica ZND regulaciji u toj sferi i formiranje mehanizma kako bi se osuđene osobe vratile normalnom životu.\nNaredni samit Saveta lidera zemalja ZND održaće se u Taškentu. Ranije je saopšteno da će se u okviru tog samita razgovarati o programu saradnje zemalja-učesnica ZND u borbi protiv terorizma i drugim nasilnim manifestacijama ekstremizma u periodu od 2020-2022.


Izdata prva licenca za klasifikovana zanimanja zaštite lica i imovine | EPALE\nContent > Izdata prva licenca za klasifikovana zanimanja zaštite lica i imovine\nMinistarstvo prosvjete je privatnoj ustanovi Urban protection training centar Montenegro izdalo licencu za obuku osposobljavanja za sticanje stručne kvalifikacije: zaštitar tehničar, tjelohranitelj, pratilac vrijednosti i čuvar.\nUrban protection training centar Montenegro je privatna ustanova čija je djelatnost organizacija obrazovanja odraslih osoba. Osnivač ustanove je Aleksandar Đuričković, čovjek koji posjeduje višegodišnje iskustvo u zaštiti visokih vladinih zvaničnika u Crnoj Gori, kao i mnogih značajnih osoba širom svijeta.\n“Predavači su eminentni stručnjaci iz oblasti bezbjednosti. Ustanova ima moderan pristup i viziju treninga svih oblika zaštite, koristeći napredne tenike, kako bi polaznike podržala u ostvarenju njihovih ciljeva, a društvo u ostvarenju prioritetnih potreba bezbjednosti”, saopšteno je iz Urban protection training centra Montenegro.\nMisija ustanove je organizovanje visokokvalitetne edukacije po ugledu na elitne evropske ustanove, čime se polaznicima omogućava sticanje velikog teorijskog znanja, njegove praktične primjene, kao i razvijanje analitičkog racionalnog odgovora na aktuelna događanja i probleme.\n“Ustanova njeguje savremene stilove ponašanja, koji se zasnivaju na principima etike i koncepta ličnog usavršavanja njenih polaznika. Edukovani polaznici su ogledalo Ustanove i njenog kredibiliteta”, navedeno je u saopštenju.\nZaštitar, tehničar, tjelohranitelj, pratilac vrijednosti i čuvar su, kako ističu u toj ustanovi, perspektivna zanimanja za kojima postoji potreba na tržištu rada i za koje vlada veliko zanimanje.\nUslovi za izdavanje dozvole za vršenje poslova zaštite\nOvlašćenja u vršenju poslova zaštite\nZapošljavanje lica sa dozvolom\nLast update: 10/12/2019 12:32:12


Sumorna prognoza sustiže Srbiju za samo 20 godina: Svaki četvrti stanovnik imaće više od 65 godina - Telegraf.rs\nScena u kojoj star čovek ulazi u autobus i nema ko da mu ustane, jer su i drugi koji sede stari, danas se tek ponekad vidi u gradskom prevozu. Međutim, već za 20 godina, ovaj prizor postaće naša realnost.\nPrema projekcijama stanovništva koje je radio Zavod za statistiku, 2041. godine biće nas već za oko milion manje, a ostarićemo tom brzinom da će svaki četvrti stanovnik imati više od 65 godina.\nNaime, u projekciji se navodi da bi se za 20 godina udeo lica starijih od 65 godina povećao za 8 odsto, tako da bi svaki četvrti stanovnik Srbije (25,2 odsto) imao više od 65 godina. Istovremeno, broj dece bi drastično opao.\n- Udeo lica mlađih od 15 godina u ukupnom stanovništvu bi se smanjio sa 14,4 odsto na 11,7 odsto. To znači da bi se odvijao intenzivan proces demografskog starenja. Istovremeno bi se prosečna starost povećala za 4,4 godine (sa 42,1 godine na 46,5 godina) - navodi se u projekciji.\nMuškarci će živeti 79,5 godina u proseku, a žene još duže\nBar ćemo dostići prosečan životni vek razvijenijih zemalja, Foto: E-stock.us/Ljuba Becic\nPorast broja starijeg stanovništva, a manjak dece – najmanje bi se primećivao u Beogradu, dok se najintenzivniji proces starenja očekuje u Regionu Južne i Istočne Srbije. Tu bi prosečna starost iznosila 48,1 godinu. Sa 43,1 godinom prosečne starosti Srbija je već sada među tri evropske države sa najvremešnijim žiteljima.\nIpak, ako nešto može da nas obraduje, to je produžetak prosečnog životnog veka u Srbiji. Za 20 godina konačno ćemo dostići životni vek koji je već sada prosek u razvijenim državama sveta.\n- Očekuje se da će na kraju 2041. godine najduže očekivano trajanje života biti u regionu Šumadije i Zapadne Srbije, a to je 79,5 godina za muškarce i 84 godina za žene. Međutim, treba napomenuti da su „ciljne“ dužine očekivanog trajanja života već realnost u nekoliko najrazvijenijih zemalja sveta – navodi se u projekciji Zavoda za statistiku.\nTržište će vapiti za radnicima\nZanimljivo je i da će nam za dve decenije faliti radne snage. Veliki broj mladih, radno sposobnih ljudi emigriraće u inostranstvo. A kad se uzme u obzir da će većina stanovništva biti stara, očigledno je da ćemo čak morati da uvozimo radnike. Odnosno, kako se navodi u projekciji, postaćemo imigraciono područje ili područje za doseljavanje.\nNedostatak radne snage primetan je već sada, tako da bismo i za nekoliko godina mogli da dođemo u situaciju da najobičnije poslove, koje obavljaju prodavci, vozači, pakeri, radnici u hotelijerstvu i ugostiteljstvu, neće imati ko da radi.\nMladi i sredovečni, koji imaju najviše razvijene radne snage, masovno napuštaju zemlju i ode ih između 26.000 i 37.000 ljudi godišnje. Uz ubrzano starenje, paradoksalno, naše tržište rada vapiće za zaposlenima.


Kurir: Ispaljeno 611 raketa protiv grada - SJENICA.com forum\nSJENICA.com forum » Grad Sjenica » Aktuelna desavanja i vijesti iz Sjenice » Kurir: Ispaljeno 611 raketa protiv grada\nKurir: Ispaljeno 611 raketa protiv grada\nBEOGRAD - Protivgradna odbrana Srbije ispalila je ju?e 611 raketa na gradonosne oblake, saopštio je Hidrometeorološki zavod. Najviše raketa ispaljeno je na podru?ju Kruševca - 107, Sjenice 99, Kukavice 90 i Crnog vrha 76. Dve rakete su bile neispravne, dejstvovalo se sa 251 protivgradne stanice radarskih centara Blizonjski vis, Bukulja, Petrovac, Crni vrh, Užice, Bešnjaja, Sjenica, Kruševac, Niš, Kukavica i Samoš. Prema preliminarnim [...]\n611, grada, ispaljeno, kurir, protiv, raketa


Građani ne smiju biti taoci Bandićeva odnosa prema Josipu Brozu kao stanovitoj očinskoj figuri – Hrvatska danas\nTOPICS:josip broz titokomunistički zločinimilan bandićzlatko hasanbegović\nPovodom Dana antifašističke borbe antifašisti će se okupiti na Trgu maršala Tita u Zagrebu uz poruku: “Ne damo trg!” Zagrebački gradonačelnik Milan Bandić, uslijed pregovora o sastavljanju gradske većine, želi raspisivanje referenduma o promjeni imena, koje traže, između ostalih, i iz stranke Nezavisni za Hrvatsku Zlatka Hasanbegovića i Brune Esih.\nMeđutim, oni izričito zahtijevaju da odluku o promjeni imena bez referenduma donese Gradska skupština, a taj je stav danas kod jame Jazovke opetovao Hasanbegović: “O tome je već jasno, odluka o imenu Trga i novim izborima nije na nama, već isključivo na gospodinu Milanu Bandiću i HDZ-u”.\nŠto se tiče okupljanja, istaknuo je: “To je demokratsko pravo. Donekle mogu reći da razumijem i poštujem one koji jasno kažu da Trg maršala Tita treba ostati iako ne prihvaćam njihove argumente. Naš politički i građanski problem su oni koji o tome nemaju nikakav stav i koji izostanak vlastitoga stava žele prebaciti na građane i lišiti Gradsku skupštinu njezina temeljna prava, a to je da donosi odluke u svom djelokrugu”.\n“Nema referenduma, nema potrebe za tim presedanom jer niti jedna ulica u gradu Zagrebu nije prihvaćena putem referenduma. Razumijem emocionalnu vezu gospodina Bandića, koji je primarnu socijalizaciju doživio u mjesnom komitetu Saveza komunista, čini mi se, na Peščenici, ali građani ne smiju biti taoci njegovih privatnih emocija i njegova privatnoga odnosa prema Josipu Brozu kao stanovitoj očinskoj figuri”, zaključio je Hasanbegović.\nBandić iz bolničkog kreveta: Eto me, živ i zdrav, vidimo se brzo


Oglas za radno mjesto: Stručni savjetnik za pitanja javnih nabavki - Agencija za državnu službu BiH - BoljiPosao.com\nStručni savjetnik za pitanja javnih nabavki\n- Pored posebnih uslova navedenih u Javnom oglasu, kandidati moraju ispunjavati i opšte uslove propisane članom 22.Zakona o državnoj službi u institucijama Bosne i Hercegovine.\n- Kandidati ne smiju biti u sukobu interesa, odnosno nespojivosti, iz člana 16. stav (1)Zakona o državnoj službi u institucijama Bosne i Hercegovine.\n- uvjerenja o državljanstvu(ne starije od 6 mjeseci od dana izdavanja od strane nadležnog organa);\n- popunjen obrazacAgencije za državnu službu BiH: isti možete preuzeti u prostorijama Ureda za razmatranje žalbi BiHili na web stranici Agencije: www.ads.gov.ba. Napominjemo da potpisan ipopunjen obrazacne može služiti kao dokaz bilo kog uslova iz teksta Javnog oglasa, isti samo olakšava rad organu koji vrši izbor i imenovanje, te predstavlja samo informacije o kandidatu, koje je potrebno dokazati traženom dokumentacijom.\n- Uvjerenje o diplomiranju starije od godinu dana.Univerzitetske diplome akademskog zvanja magistra ili ekvivalenta, akademskog zvanja doktora ili ekvivalenta ili dr. slične diplome, ukoliko iste nisu eventualno tražene u posebnim uslovimateksta oglasa. Iste ne mogu dokazati stečeno zvanje završenog dodiplomskog (osnovnog) studija.Ne dostavljati univerzitetsku diplomu bez dodatka diplomi ukoliko je visoko obrazovanje stečeno po Bolonjskom sistemu studiranja.\n- U pogledu radnog iskustva ne dostavljati:radnu knjižicu jer ista ne može dokazati nijedan oblik radnog iskustva, može dokazati samo radni staž. Potvrde/uvjerenja kojima se dokazuje radni staž, takođe neće biti uzete u razmatranje, jer radni staž predstavlja samo vrijeme koje zaposlenik provede u radnom odnosu, isti ne može dokazati o kojoj vrsti radnog iskustva je riječ; ugovor o radu, ugovor o obavljanju privremenih i povremenih poslova, ugovor o djelu i dr. ugovore; rješenje ili odluku o zasnivanju/prestanku radnog odnosa - isti dokazuju samo početak/prestanak radnog angažmana i naziv radnog mjesta, ne i kontinuitet istog;sporazum, preporuke ili druge slične isprave ukoliko ne sadrže sve elemente potvrde/uvjerenja, uvjerenja izdata od strane PIO/MIO o podacima registrovanim u matičnoj evidenciji bez potvrde PIO/MIO gdje je navedena šifra zanimanja. Takođe, ne dostavljati dokumenta koja ne sadrže elemente potvrde ili uvjerenja, odnosno dokumenta u kojima nije decidno navedeno sledeće: osnovne generalije, vrsta školske spreme u okviru radnog mjesta tj. stručna sprema predviđena za konkretno radno mjesto, naziv radnog mjesta, preciziran period radnog angažovanja, te ostalim relevantnim podacima za dokazivanje tražene vrste radnog iskustva.\n- U pogledu dokazivanja nivoa znanja stranogjezikaili rada na računaru,ne dostavljati potvrdu ili uvjerenje poslodavca gdje je lice bilo u radnom odnosu, kojom poslodavac potvrđuje znanje stranogjezika/rada na računaru, jer isti nije registrovan za obavljanje te djelatnosti, te takvi dokazi nisu valjani. Ne dostavljati svjedočanstva o završenim razredima srednje škole.\n- Kandidati koji budu uspješni na pismenom dijelu stručnog ispita obavezni suna usmeni dio stručnog ispita (intervju)donijetiuvjerenje o nevođenju krivičnog postupka(ne starije od tri mjeseca), koje se ne dostavlja zajedno sa drugim dokumentima, u protivnom neće moći pristupiti istom. Iznimno, a u slučaju ako kandidat iz objektivnih razloga ne dostavi traženo uvjerenje na intervju, isto treba dostaviti najkasnije do momenta preuzimanja dužnosti, u suprotnom skida se s liste uspješnih kandidata.\n- Izabrani (postavljeni/imenovani) kandidat dužan je instituciji Bosne i Hercegovine dostaviti, u skladu sa članom 22. tačka d)Zakona o državnoj službi u institucijama Bosne i Hercegovine, uvjerenje o radnoj sposobnosti (ljekarsko uvjerenje), kao dokaz da je zdravstveno sposoban za vršenje određenih poslova predviđenih ovim položajem.\nKandidati koji nemaju položen stručni (upravni) ispit, prije pristupanja stručnom ispitu će polagati javni ispit u skladu saOdlukom o načinu polaganja javnog i stručnog ispita(«Službeni glasnik BiH», br. 96/07, 43/10 i 103/12) - (u daljem tekstu Odluka). Javni ispit na kome je kandidat zadovoljio važi samo za konkretan javni konkurs, o čemu se ne izdaje uvjerenje, a na kandidata koji bude postavljen na radno mjesto primjenjuju se član 56. Zakona o radu u institucijama Bosne i Hercegovine („Službeni glasnik BiH“, br. 26/04, 7/05, 48/05, 60/10, 32/13 i 93/17) i član 12. Odluke.


Fond za penzijsko i invalidsko osiguranje (PIO) | Agroservis\n> Fond za penzijsko i invalidsko osiguranje (PIO)\nU filijali Šabac je teško bolesni muškarac, koji nije mogao da overi zdravstvenu knjižicu zbog navodnog duga za PIO, za koji nije znao, pretio da će skočiti sa zgrade filijale ukoliko mu ne overe knjižicu. Delegacija na čelu sa bivšim direktorom Vladimirom Stankovićem pohitala je u Šabac da smiri osiguranika i reši problem. Ovo je bio signal da se radi o velikom problemu, jer nadmeni i bahati Stanković nikada nije obraćao pažnju na takve sitnice kao što je život osiguranika, niti je sa tolikom predusretlјivošću hitao da problem reši, čak ni onda kada je bio u njegovoj nadležnosti. Sve to je ukazivalo da se radi o velikom problemu, koji više ne može da se prikriva.\nU pitanju je sistemska pojava retroaktivnog prevođenja nezaposlenih lica u status zemlјoradnika, bez njihovog znanja.\nOvo je samo produžetak procesa koji Fond PIO po službenoj dužnosti sprovodi godinama, manipulišući podacima matične evidencije. Manipulacija ima mnogo pojavnih oblika, a zbog nepoznavanja materije i zatvorenosti sistema, osiguranici nemaju saznanja o promeni kategorije osiguranja, o periodu u kome im je nametnut status zemlјoradnika, ni o visini duga na ime neplaćenih doprinosa za PIO. Ovo poslednje saznaju tek pri podnošenju zahteva za penziju, kada im se naloži da pribave poresko uverenje o plaćenim doprinosima po osnovu bavlјenja polјoprivredom i kad se nađu pred svršenim činom da duguju po nekoliko stotina hilјada dinara sa zakonskom zateznom kamatom, iako se nikada nisu bavili zemlјoradnjom.\nRadi bolјeg razumevanja, pokušaću na primerima da objasnim, na koji način se stanovnici sela dovode u dužničko ropstvo kod Fonda PIO. Najviše zastuplјen i najjednostavniji metod je prijava na zemlјoradničko osiguranje počev od 1.01.1986.godine. Dakle, iako se Zakon o PIO primenjuje na sve kategorije osiguranika: zaposlene, samostalne delatnosti i zemlјoradnike, iako su rokovi za prijavu na osiguranje striktno propisani navedenim zakonom, u praksi se prijavlјivanje ne vrši u skladu sa zakonom, nego u skladu sa „višim interesom“, koji sigurno nije javni interes, jer da jeste, znalo bi se ko ga definiše i zbog čega.\nŠta znači retroaktivno prijavlјivanje na zemlјoradničko osiguranje? To znači, da ako je stanovnik sela svoj prvi radni odnos zasnovao kod poslodavca i bio u osiguranju Fonda zaposlenih, svaki put kad mu prestane radni odnos iz bilo kog razloga, automatski će po službenoj dužnosti u periodu nezaposlenosti biti prijavlјen na zemlјoradničko osiguranje bez svog znanja. Ovo Fond čini po službenoj dužnosti i bez obaveštavanja lica koje prijavlјuje.\nKad „novopečeni zemlјoradnik“, koji se nikada nije bavio zemlјoradnjom i koji nema obradivo zemlјište, već isklјučivo kuću i okućnicu, nađe drugi posao, poslodavac ga po propisima o matičnoj evidenciji prijavlјuje na osiguranje u zakonom propisanom roku, a Fond ga po službenoj dužnosti odjavlјuje sa zemlјoradničkog osiguranja. Sam osiguranik nema pojma o navedenim promenama, niti da je npr. 3 godine od 1988. do 1991. god. bio u zemlјoradničkom osiguranju i da je za to vreme redovno zaduživan doprinosima za PIO, već smatra da je bio van radnog odnosa i da nikome ništa ne duguje. U tom uverenju ostaje sve do kraja radnog veka. Kada na kraju radnog veka podnese zahtev za penziju, dobija obaveštenje da duguje npr. 500.000,00 din. sa zakonskom zateznom kamatom počev od 1986. god. i pošto nema para da izmiri dug, prinuđen je da potpiše izjavu da pristaje da mu se odbija 1/3 penzije do konačne isplate duga.\nMeđutim, tu nije kraj, jer se uglavnom radi o niskim zaradama kod kojih se umesto pripadajućeg iznosa penzije određuje najniži garantovani iznos. I ovde je napravlјena razlika između najnižeg iznosa penzije osiguranika zaposlenog i osiguranika zemlјoradnika. Najniži iznos penzije bivšeg zaposlenog iznosi oko 13.000,00 din. a najniži iznos penzije zemlјoradnika iznosi oko 10.000,00 din. Zakonom o PIO je propisano da se najniži iznos penzije određuje prema pretežnom stažu. Dakle lice iz navedenog primera, koje je retroaktivno prijavlјeno na zemlјoradničko osiguranje, ima pretežni staž u radničkom osiguranju, ali mu se veštom manipulacijom određuje najniži iznos zemlјoradničke penzije.\nNa koji način? Tako što se umesto striktne primene zakonske odredbe o pretežnom osiguranju u praksi ova odredba slobodno tumači kao poslednje osiguranje. Iako nije ni pretežno, ni poslednje osiguranje ovaj stav se temelјi na činjenici da se neosnovana uplata doprinosa za zemlјoradničko osiguranje vrši kao poslednja pa se shodno tome, zemlјoradničko osiguranje koje je fingirano uzima kao poslednje i određuje najniži iznos penzije od 10.000,00 din. umesto od 13.000,00dinara.\nDakle, ne samo što se fingira zemlјoradnički staž i utvrđuje nepostojeći dug po osnovu doprinosa za PIO, ne samo što se zaračunava zatezna zakonska kamata na nedugovano, nego se određuje i najniži iznos penzije suprotno odredbama zakona o pretežnom stažu.\nTo, prevedeno na jezik matematike, izgleda ovako: umesto da se bivšem zaposlenom penzija odredi u iznosu od 13.000,00 din. fondovskom gimnastikom se određuje najniži iznos penzije od 10.000,00 din. kao da je bio zemlјoradnik, a onda obračunava dug sa kamatom i odbija 1/3 penzije od dana ostvarivanja prava pa za ubuduće, možda i do kraja života, pa tako umesto 13.250,00 din. prima 6.500,00 din.\nNa taj način bivši radnik koji živi na selu biva doveden u zabludu da duguje Fondu doprinose iako se nije bavio zemlјoradnjom, biva prevaren da potpiše izjavu da mu se od penzije odbija 1/3 iznosa i oplјačkan, jer mu se umesto 1/3 odbija 1/2 penzije.\nOštećeni korisnici penzija naravno znaju da nešto nije u redu, ali su bespomoćni, jer nigde ne mogu da dobiju objašnjenje o čemu se radi.\nIlustrativan je primer iz nedavne prakse kad je starosni penzioner od 70 godina života bio prinuđen da krene na put iz istočne Srbije po žestokoj vrelini od 40 stepeni u hladu, da bi potražio pravnu pomoć. Odmah sa vrata, onako umoran, znojav i zadihan rekao mi je umesto pozdrava: „Mnogo žurim, moram odmah da se vraćam, za sat vremena moram da uhvatim prevoz. Došao sam kod tebe samo da ti kažem da znam da me kradu, a ti da otkriješ kako. Nisu mi važne pare, neću da me prave budalom!“\nOvaj korisnik je pre penzionisanja bio NK radnik, neuka stranka, što dokazuje da je naš selјak mudar i da odlično rasuđuje i računa bolјe na plajvajz nego organi Fonda na kompjuteru, ali je nemoćan da svoje osnovane sumnje dokaže i da se izbori sa zidom ćutanja zaposlenih u Fondu, kojima je objašnjeno da se retroaktivno prijavlјivanje na zemlјoradničko osiguranje bez znanja osiguranika vrši radi zaštite interesa Fonda, odn. radi zaštite zaposlenih, kako bi zarađivali svoje plate otimajući penzije od onih koji žive na selu.\nKao što im je objašnjeno da je za njih korisno da se određuju niži pogrebni troškovi za zemlјoradnike nego za zaposlene, jer će im se od razlike plaćati prekovremeni rad. Što više zemlјoradnika umre, to je njihov skok zarada veći.\nPotpuno je jasno da mnogi od posetilaca ovog portala neće razumeti prikazani postupak, jer ga i sama nisam razumela iako sam provela nekoliko decenija u penzijskom i invalidskom osiguranju, sve dok nisam svojim očima videla kopiju prijave pomenutog korisnika iz istočne Srbije, koji je 30.09.1990.god. prijavlјen na polјoprivredu po službenoj dužnosti sa 1.01.1986. godine.\nZnači, sve navodne afere staža, koje se organizuju s vremena na vreme u Fondu, rezultat su različitog stava koji Fond zauzima u pojedinim periodima. U jednom periodu je stav Fonda da se prikupe pare povodom folklornog staža, pa kad se pare potroše, otvori se druga afera. U drugom periodu omogući se retroaktivna uplata staža koji poslodavac nije uplatio, a onda se ponovo pare potroše i otvori afera. Zajednički imenitelј ovih afera je retroaktivna prijava na osiguranje,koja je u zavisnosti od stava Direkcije jednom zloupotreba, a drugi put zaštita interesa Fonda.


Raspisan oglas za Javnu licitaciju (drugi krug) za davanje u zakup i na korišćenje poljoprivrednog zemljišta u državnoj svojini u opštini Kula - Opština Kula\nVi ste ovde:Početna»Pozivi, konkursi...»Javni oglasi»Raspisan oglas za Javnu licitaciju (drugi krug) za davanje u zakup i na korišćenje poljoprivrednog zemljišta u državnoj svojini u opštini Kula\nOd Admin dana\t 24. februara 2020. Javni oglasi,Lokalna samouprava\nPredsednik opštine Kula, Damjan Miljanić, doneo je Odluku o raspisivanju javnog oglasa za davanje u zakup i na korišćenje poljoprivrednog zemljišta u državnoj svojini na teritoriji opštine Kula. Javna licitacija poljoprivrednog zemljišta u državnoj svojini u kulskoj opštini zakazana je za petak, 6. marta 2020. godine u velikoj sali Skupštine opštine Kula, sa početkom u 9 sati. Predmet javne licitacije je 310,8369 ha državne zemlje u svim katastarskim opštinama, a ove parcele su ponuđene na desetogodišnji zakup na 149 nadmetanja.\nSvi zainteresovani za učešće na licitaciji treba da se prijave najkasnije 3. marta 2020. godine do 14 časova, a formulari prijava mogu se preuzeti svakog radnog dana u kancelariji 304 (Opštinska uprava).\nUvid u dokumetaciju: grafički pregled katastarskih parcela po katastarskim opštinama i spisak parcela po formiranim javnim nadmetanjima, koja su predmet izdavanja u zakup i na korišćenje može se izvršiti u zgradi Opštinske uprave, kancelarija br. 304, svakog radnog dana od 9 do 14 časova. Kontakt osoba Jovanka Žigić, tel. 025/751-168.\nOvde možete preuzeti Oglas\nOvde možete preuzeti Zaključak\nOvde možete možete preuzeti formular\nPrethodni članakU Sivcu osnovana dečija dramska sekcija\nSledeći članak U subotu besplatni preventivni pregledi u Kruščiću\nSlužbeni list br. 6 - 14. februar 2020.(6)\nSlužbeni list br. 5 - 7. februar 2020.(6)\nSlužbeni list br. 3 - 27. januar 2020.(78)\nSlužbeni list br. 2 - 13. januar 2020. god(123)\nSlužbeni list br. 1 - 13. januar 2020. god(154)


Vreme 985 - Obrazovanje: Greska u koracima -->\nReklama Megatrend univerziteta na televiziji Metropolis, koja poziva potencijalne studente da upišu njegovu Visoku školu za košarku "Borislav Stanković", učinila se neobičnom jer se u njoj kaže da je ovu školu "akreditovalo" Ministarstvo omladine i sporta. Naime, obrazovne ustanove u Srbiji može da akredituje samo Ministarstvo prosvete. Ekipa "Vremena" je zatražila objašnjenje od Ministarstvom omladine i sporta.\nDragan Atanasov, načelnik za sport u tom ministarstvu kaže:\n"Jedan od problema koji postoje u našem sportu jeste nedostatak kvalifikovanih trenera. Da bismo sprečili da decu treniraju priučeni treneri, mi smo u saradnji sa akreditovanim obrazovnim ustanovama dogovorili da im, kada ispune potrebne uslove, izdamo rešenja po kojim one mogu da se bave stručnim osposobljavanjem trenera. Treneri koji završe te kurseve dobijaju licence, ali one nisu potvrde o formalnom, već o neformalnom obrazovanju. U praksi to znači da će ti treneri moći da rade pri sportskim savezima i da budu treneri za sportove za koje su osposobljeni, ali ne i da predaju u školama kao profesori fizičkog, jer za to moraju imati visokoškolsku spremu. Mi nismo nijednoj školi izdali akreditaciju, već samo rešenja."\nPredrag Nemec, predavač na Visokoj školi za košarku, na pitanje da li je njegovu školu akreditovalo Ministarstvo prosvete ili Ministarstvo sporta, odgovara: "Naravno da je to Ministarstvo prosvete. Ministarstvo sporta sve i da hoće ne može to da uradi." Nemec je kazao da će utvrditi kako je došlo do toga da se u reklami govori da je školu akreditovalo Ministarstvo sporta i da će se javiti čim bude saznao o čemu se radi, što je i učinio.\n"Tekst za televizijsku reklamu u kome se govorilo da imamo akreditaciju Ministarstva prosvete i rešenje Ministarstva sporta, bio je duži nego što je trebalo i zato je morao da bude skraćen. To je učinjeno nespretno i tako je došlo do onoga što ste videli. Nismo imali nameru da ikoga obmanjujemo, a za to nismo imali ni razloga jer imamo urednu akreditaciju nadležnog ministarstva. Reklama je povučena a biće prekontrolisani i svi tekstovi na našem sajtu za slučaj da se i tu potkrala slična greška", kazao je Nemec.\nGreška koja se dogodila u Megatrendovoj reklami očigledno je nenamerna. Ipak, ovaj događaj otkriva da postoji mogućnost da se škole u svojim reklamama posluže i neistinama. Zbog toga bi trebalo uspostaviti mehanizam kontrole njihovih propagandnih materijala.


Zimonjić: Želimo opet „salataru“ - Sputnjik Srbija\nZimonjić: Želimo opet „salataru“\n13:27 11.01.2017 Preuzmite kraći link\nNovi selektor teniske reprezentacije Srbije Nenad Zimonjić izjavio je danas da je cilj za ovu sezonu jasan — osvajanje trofeja u Dejvis kupu.\nNenad Zimonjić na mestu selektora Srbije\n„Želim da ponovo osvojimo ’salataru‘. Verujem da u najjačem sastavu možemo svakog da pobedimo, bez obzira na podlogu i da li igramo kod kuće ili u gostima. Naravno, najvažnije je da igrači budu zdravi. Imamo odličnu atmosferu u timu, dugo godina smo zajedno i daćemo sve od sebe“, rekao je Zimonjić za sajt Teniskog saveza Srbije.\nJedan od najboljih dubl igrača na planeti, član tima Srbije koji je osvojio Dejvis kup 2010. godine, drugi put u karijeri biće igrač-selektor.\n„Igraću i dalje na ATP turu, ako bude potrebno u nekim mečevima odigraću dubl za reprezentaciju. Uostalom, zato sam i prihvatio funkciju igrač-selektor. Biće tesko u nekim situacijama, ali ću svakako raditi ono što je najbolje za tim. Prethodno iskustvo kada sam bio selektor na ekipnom takmičenju u Diseldorfu više puta će mi sigurno puno pomoći. Drago mi je da imam podršku i poverenje svih, imam i puno iskustva, što će biti od velikog značaja za naše dalje uspehe.“\nZimonjić je otkrio i širi spisak igrača na koje računa, kao i deo stručnog štaba.\n„Imaću dvojicu trenera u reprezentaciji, Dušana Vemića i Jovana Savića, koji će biti od velike pomoći kako bismo sve uskladili. Reprezentaciju ćemo činiti: Đoković, Troicki, Lajović, Tipsarević, Krajinović i i ja. Na širem spisku su Đere, Tepavac, Milojević, Zekić, Krstin, Kecmanović i Bozoljac. Sastav će zavisiti od trenutne forme, rezultata, podloge, kao i rasporeda turnira koji igrači imaju“, zaključio je Zimonjić, koji će na klupi Srbije debitovati protiv Rusije od 3. do 5. februara u Nišu.


„Znaš li Nunu Montiljo": Promocija romana Edina Krehića - zenicainfo.ba\nNaslovnica Aktuelno „Znaš li Nunu Montiljo”: Promocija romana Edina Krehića\n„Znaš li Nunu Montiljo”: Promocija romana Edina Krehića\n31/03/2022 - 15:40\n„Znaš li Nunu Montiljo” naziv je romana koji je sinoć promovisan u Gradskoj biblioteci Zenica, a čiji je autor Edin Krehić.\nPored autora o ovom, među čitateljima izuzetno popularnom romanu govorili su književnik Željko Grahovac i historičar Nihad Kreševljaković. Priča o Nuni Montiljo inspirisana je, kako to autor navodi, istinom – životom Rahele Montiljo. Roman govori o stradanju Jevrejske porodice u Sarajevu tokom holokausta i ljudskoj reakciji sarajevskih Bošnjaka muslimana. Zbog tematike, ali i činjenice da je dobro pobjedilo zlo, roman je za kratko vrijeme doživio veliku popularnost.\n„Roman Znaš li Nunu Montiljo je priča o jednom zlu koje je svuda uokolo, a u središtu priče je dobrota. To je priča o Jevrejskoj porodici koja se nađe u središtu holokausta, ali i sa druge strane o ljudima koji su spremni rizikovati svoj život, život svoje porodice, djece da bi pomogli drugima i na neki način iz tog razloga je univerzalna i tako su je ljudi prihvatili”, kazao je Edin Krehić autor romana.\nSvaki roman Edina Krehića je roman kojeg možete pokloniti bilo kome i svako će reagovati na isti način.\n„Ono što je nama bilo važno kod ovog romana je upravo ta tema i vrijeme u kom mi živimo, u zemlji u kojoj živimo mislim da je jako važno podsjećati na ta iskustva jer se ona upravo bavi tom nekom cikličnošću naše historije. Različiti ljudi u različitim vremenima doživaljavaju tragične sudbine i tu ostaju komšije koje u tim trenucima pokazuju loše ili dobro lice. Ovaj roman pokazuje dobro lice”, kaže historičar Nihad Kreševljaković.\nKrehić je uspio napisati djelo koje je namijenjeno čitalačkoj publici svih uzrasta i to o vremenu za koje među Jevrejima Bosne i Hercegovine postoji veoma malo onih koji su njegovi neposredni svjedoci. Roman je za kratko vrijeme doživio veliku popularnost među čitateljima, a izdavač zbog toga najavljuje štampanje i drugog izdanja.(N.G.)\nPrethodni članakOva zanimanja su najtraženija na tržištu rada\nNaredni članakPočeo 7. međunarodni sajam vina i gastronomije “Vinozeus”


Milo likuje: Pada vlada! - Vesti online - Čivijaš Radio Šabac\nMilo likuje: Pada vlada! – Vesti online\nin Featured, VESTI\nCrnogorski predsednik i lider opozicionog DPS-a Milo Ðukanović je mišljenja da je izvesno da će aktuelna vlada Zdravka Krivokapića 4. februara postati prošlost.\nÐukanović je, kako je saopšteno iz DPS-a, na sednici stranačkog odbora Glavnog grada naglasio da ova stranka može biti ponosna na doprinos koji je u prethodnih 18 meseci dala na polju demokratskog razvoja društva i da je uspela da, kako je naveo, odbije “napad velikosrpskog nacionalizma i sve vreme, i iz opozicije, na adekvatan način vodila računa o državnim interesima”.\n– Od uspešnosti posla koji je potrebno obaviti u “našoj kući”, zavisiće i brzina kojom će se DPS vraćati u poziciju društveno-političke relevantnosti u kakvoj smo bili do 30. avgusta 2020. godine – rekao je Ðukanović.\nNa sednici stranačkog Odbora Podgorice konstatovano je da partijska reforma ima zadovoljavajuću dinamiku ali da je od izuzetne važnosti da taj proces bude završen na temeljan i kvalitetan način.\nÐukanović je istakao i da je potrebno dovršiti proces reforme DPS-a kako bi se uspešno suočili sa izazovima koje partiju čekaju u narednom periodu i kako bi pokazali da su razumeli poruku koju su im birači poslali na izborima 30. avgusta.\nPolitika DPS-a, istakao je, pre svega je politika kontinuiranih reformi o “moramo pokazati kako smo razumeli poruku birača sa izbora kako bismo nastavili da širimo i učvršćujemo poverenje sa građanima, a to se radi jedino direktnim i neposrednim kontaktom sa biračima”.\nSaopšteno je i da je konstatovano zadovoljstvo rezultatima koji su ostvareni na nivou Glavnog grada u prethodne četiri godine “što je najbolja legitimacija za predstojeći izborni ciklus u Podgorici”.\nНиколај Берђајев: Црквена превирања и слобода савести (два схватања хришћанства) 25. јуна 2022.\nKategorije članaka Изабери категорију AKTUELNO (3) BRISEL (1) DIJANA HRKALOVIĆ (1) Društvo (1.261) migranti (27) PORODICA (58) protesti (320) SPC (50) VOJSKA (27) FIAT (1) HRONIKA (1.299) AFERE (398) Crna hronika (219) hapšenje (376) saobraćajna nesreća (86) ubistvo (214) Kragujevac (1) Kultura (561) ESTRADA (394) Zvezde Granda (73) MAGAZIN (1) MEDIJI (3.413) BBC News na srpskom (233) Featured (1.432) Newsmax Adria (34) Ostalo (24) VESTI (2.575) Vesti iz prošlosti (79) MUZIKA (781) muzičar (3) pevač (476) PEVAČICA (131) NEBOJŠA STEFANOVIĆ (1) Politika (306) izbori 2022 (39) policija (27) PROTEST (1) REGION (440) HRVATSKA (144) KOSOVO I METOHIJA (232) SANKCIJE RUSIJI (1) SNS (983) Aleksandar Vučić (339) ALEKSANDAR VULIN (79) Ana Brnabić (159) Goran Vesić (77) Siniša Mali (43) SPS (125) SPORT (1.361) Fudbal (592) KOŠARKA (265) Novak Đoković (163) Sport u regionu (14) Tenis (306) Srbija (494) Beograd (132) Kosovo (140) Svet (2.012) Evropa (33) KINA (28) NATO (72) RAT U UKRAJINI (756) Rusija (835) VLADIMIR PUTIN (167) SAD (171) UKRAJINA (619) DONBAS (57) DONJECK (17) LUGANSK (14) TEMA DANA (6) Zabava (573) glumac (41) glumica (40) Rijaliti šou (156) ZANIMLJIVOSTI (83) Zdravlje (147) bolest (10) Ekologija (7) ŽIVOT (549) izgled (12) KUHINJA (15) BRZI RECEPTI (10) LJUBAV (27) rio tinto (32) SEKS (211) Sudbine (25) žena (12) абортус (2) Аз и буки (1) Албанија (1) Александар Вучић (3) Александар Живковић (1) Александар Мирковић (2) Андреј Фурсов (1) Андрија Јовановић (1) аутокефалија (2) аутокефалност (1) Бесник Бисљими (1) БИЉКА (1) Благоје Пантелић (1) Бока Которска (1) Бокељи (1) Бранко Милановић (1) Вести над вестима (62) ВИДОВДАН (1) Владан Вукосављевић (1) владика бачки Иринеј (1) Владимир Божовић (1) Владимир Димитријевић (1) Врховни суд (1) Данило Куленовић (1) Дневник читаоца/гледаоца (1) Драгана Грбић (1) Дритан Абазовић (1) Друга Србија (2) енергетика (1) енергија (1) ЕУ (2) Желидраг Никчевић (2) Запад (1) Златоје Мартинов (1) Издвајамо (36) Иља Титов (1) Институт Арчибалд Рајс (1) институт за европске студије (1) ЈАСТУК (1) Једино питање (1) Јелица Ћирика (1) карусел (64) КиМ (2) Клаус Шбав (1) Културни додатак (1) културни рат (1) лична имена (1) Љиљана Богдановић (1) македонски раскол (8) Марко Делић (1) Миленко Јахура (1) Милослав Самарџић (1) Милош Ковић (1) Мирослав Лајчак (1) Моба (1) Молдавија (1) НАТО (1) НЕВЕРНИЦИ (1) Некатегоризовано (8.494) Немачка (1) Никола Маловић (1) Николај Берђајев (1) нова нормалност (1) Новица Ђурић (1) ОПРОШТАЈ (1) Павле Карастојковић (1) патријарх Порфирије (1) Петар Петковић (1) Петер Хандке (1) Петро Порошенко (1) поезија (1) Покрет за одбрану КиМ (1) Политика (1) Поново прочитати/погледати (1) Посрбљено (1) Православље (77) Православна охридска архиепископија (1) Преносимо (37) просветитељи (1) протојереј Андреј Ткачов (2) протојереј-ставрофор Велибор Џомић (5) Путин (32) Разномислије (5) Ранко Кривокапић (1) Роберт Рождественски (1) Роберт Хабек (1) РТВ маргина (1) Руси (15) Русија (82) Сабор (1) Сабор СПЦ (1) САД (1) свејерес екуменизма (1) Свет (92) СВЕТИ АПОСТОЛИ ВАРТОЛОМЕЈ И ВАРНАВА (2) СВЕТИ ПРОРОК ЈЕЛИСЕЈ (1) Северна Македонија (1) Слађан Горчин Благојевић (1) Слободан Антонић (1) СПЦ (54) Срби (1) Србија (73) Србија и ЕУ (3) СРБИЈА ЈАВЉА (12) Стеван Гајић (1) Судбина као политика (1) тзв. Косово (2) тзв. МПЦ (7) тзв. ЦПЦ (1) томос о аутокефалности (1) ћирилица н Горчин (1) Украјина (34) ултиматуми (1) Универзитет Црне Горе (1) Фејсбук (1) Филарет Денисенко (2) цензура (1) Црна Гора (2) Шарл Мишел (1)


Anti-inflamatorni lekovi imaju potencijal za ozbiljne kontra indikacije\nVodeća vest na većini naslovnih stranica američkih dnevnika je jučerašnja izjava predsednika Buša da bi SAD trebalo da prošire obim svojih oružanih snaga. Predsednik je naime priznao da su vojne snage prenapregnute ratovima u Iraku i Avganistanu i istakao da bi trebalo povećati broj vojnika u cilju bavljenja, kako je sugrerisao, dugom bitkom protiv islamskog ekstremizma.\nDanašnji "Njujork Tajms" navodi da predsednik Buš nije specifično naveo koliko bi to povećanje trebalo da bude, niti koliko bi ono koštalo. On je pak rekao da je tražio od novog sekretara za odbranu, Roberta Gejtsa, da mu iznese predlog te će u budžetu, koji će biti objavljen u februaru, biti traženo odobrenje Kongresa za taj plan. Vrlo je verovatno da će Kongres dati to odobrenje, jer se brojni pripadnici obe stranke u Kongresu već zalažu za povećanje vojnih snaga.\nU međuvremenu, "Filadelfija Inkvajerer" sa istočne obale Amerike beleži kako su zdravstveni funkcioneri juče upozorili da lekovi koji se mogu kupiti bez lekarskog recepta i koje svakodnevno konzumiraju milioni Amerikanaca imaju potencijal za ozbiljne kontra indikacije. Oni su objavili planiranu promenu nalepnica sa namerom da upozore na ponekad smrtonosne rizike. Aspirin, brufen, acetaminofen i druge slične pilule i dalje su bezbedne i efikasne kada se koriste u preporučenoj dozi, saopštava Administracija za kontrolu hrane i lekova. Medjutim, ista agencija ističe da preterane doze mogu da nanesu ozbiljna oštećenja jetre, a ponekad i smrt. Pa čak i u ispravnoj dozi, ovi anti-inflamatorni lekovi mogu da izazovu gastrointestinalno krvarenje i oštećenje bubrega. Administracija za hranu i lekove navodi da su rizici neznatni u poređenju sa brojem pacijenata, koji ih koriste, ali stručnjaci svejedno apeluju za štampanje oštrijih upozorenja na etiketama tih lekova.\nA "Baltimor San" beleži da je jedna sumorna ulica u blizini stare američke pivare u tom gradu oživela božićnom radošću kada su igračke podeljene siromašnoj deci. Nedelju dana pred Božić, na toj ulici pojavio Deda Mraz koji je delio igračke iz prtljažnika jednog džipa. Pomagao mu jedan bračni par koji ima humanitarnu organizaciju za pomoć deci iz siromašnih kvartova. Skupa su doneli božićni duh i neke iznenadjujuće vesele momente tom sumornom kvartu istočnog Baltimora, jednom od najsiromašnijih krajeva grada.\nA list "Oregonijan" donosi članak o neobičnoj sudskoj parnici u kojoj je optuženi jedan prehrambeni magnat. Naime, kada je vlasnica prodavnice vina Kejtlin Tojnbi zakasnila sa isplatom prve kirije za rentu, magnat i vlasnik lokala, Junki Jošida joj je dao otkaz. Ona ga je tužila i na sudu su isplivale dve priče o ispunjenju američkog sna. Jošida je za sebe tvrdio da je otelotvorenje svega onoga što sasvim siromašni, ali sposobni imigrant može da postigne u Americi, dok je Kejtlin ispričala da je samo želela da taj biznis u ovom popularnom kvartu doprinese širenju njene sopstvene ljubav prema hrani i vinu. Sud je presudio da je Jošida naneo štetu biznisu Kejtlin Tojnbi i naredio mu da joj isplati štetu u vrednosti od gotovo dva i po miliona dolara!


Oliver Ivanović | Tuzlanski.ba\nKosovska policija saopćila je jutros da je u akciji na sjeveru Kosova hapšen policajac u vezi s ubistvom lidera Inicijative SDP Olivera Ivanovića, kao i još jedan osumnjičeni kod koga je pronađeno oružje. Kako je…\nIzdan međunarodni nalog za hapšenje osumnjičenika za ubistvo Olivera Ivanovića\nSud u Prištini izdao je međunarodni nalog za hapšenje potpredsjednika Srpske liste Milana Radojičića, koji se sumnjiči za ubojstvo lidera Građanske inicijative Olivera Ivanovića, prenose srpski mediji. Tužilac iz Prištine, koji istražuje ubojstvo Ivanovića, izjavio…\nTaksista iz sjeverne Mitrovice koji je prije tri dana nestao i sumnja se da je ubijen, rođak je Olivera Ivanovića, ubijenog prije više od godinu dana. Predsjednica GI SDP Ksenija Božović potvrdila je za Kosovo…\nGodinu dana je prošlo od ubistva lidera Građanske inicijative “Srbija, Demokratija, Pravda“ Olivera Ivanovića, ali do danas nema zvaničnih informacija kosovskih i srpskih institucija o tome ko su nalogodavci i izvršioci tog zločina. Zvaničnici na…\nSrbijanski istražni organi u okviru istrage ubistva lidera Građanske inicijative SDP Olivera Ivanovića provjeravaju zašto je kontroverzni albanski biznismen Lirim Zeka boravio u sjevernoj Kosovskoj Mitrovici u blizini mjesta zločina 15. januara, dan prije atentata,…\nDva kosovska policajca uhapšena zbog propusta u istrazi ubistva Olivera Ivanovića\nDva pripadnika kosovske policijske službe privedena su zbog propusta u obezbjeđivanju dokaza u vezi sa ubistvom predsjednika Građanske inicijative “Sloboda, demokratija, pravda” Olivera Ivanovića, rečeno je u kosovskoj policiji. Iz policije su naveli da pripadnici…\nPredsjednik Kosova Hašim Tači najavio je da će istražni organi uskoro iznijeti konkretne rezultate istrage ubistva lidera Građanske inicijative “Sloboda, demokratija, pravda” Olivera Ivanovića. “Kako bi došle do relevantnih informacija, kosovske institucije koje vode istragu,…\nDanas prvi rezultati istrage o ubistvu Olivera Ivanovića\nPrištinski istražni organi danas bi trebalo da objave prvi rezultati istrage o ubistvu lidera građanske inicijative “Sloboda, demokratija, pravda” Olivera Ivanovića. Prištinski tužilac Šućri Sulja, koji u Kosovskoj Mitrovici vodi istragu o ubistvu Ivanovića, najavio…\nKo je pucao u Olivera Ivanovića: Srbin, Albanac ili stranac?\nOliver Ivanović, opozicioni političar iz Kosovske Mitrovice, ubijen je sa šest metaka, pištoljem duga devetka, a ubice su se na mesto zločina dovezle automobilom čiji se poslednji vlasnik nalazi u Srbiji, dok je prvi odavno…\nKosovski analitičari: Prekid dijaloga u Briselu zbog ubistva Ivanović nepotreban i izlišan čin\nUbistvo Olivera Ivanovića ne bi smelo biti povod za prekide dijaloga Kosova i Srbije u Briselu, ocenjuju kosovski politički analitičari, javlja Anadolu Agency (AA). Oliver Ivanović je bio srpski opozicioni politički lider na Kosovu i…


Magazin Archives – Page 104 of 105 – Sarajevograd.CLICK - Informativno zabavni portal\nHome \_ Magazin (Page 104)\nNIKADA JE NEĆETE PREPOZNATI: Kraljica silikona više ne izgleda ovako!\nNIKADA JE NEĆETE PREPOZNATI: Kraljica silikona više ne izgleda ovako! Silikonska kraljica Tijana Đuričić otkrila je originalan recept kako prevazilazi tugu! Naime, ona se ofarbala i pored toga istakla svoje i onako već bujne grudi! “Kada sam tužna sjetim se kakve si*e imam i odmah mi bude lakše“ – napisala je Tijana […]\nBiljana Prokić iz Užica oduševila je u emisiji “Nikad nije kasno” i stasom i glasom. Iza nas je još jedna emisija takmičenja “Nikad nije kasno“, a pažnju žirija i publike privukla je jedna dama. U pitanju je Biljana Prokić (48) iz Užica, koja se na sceni pojavila u izazovnom izdanju. Biljana je […]\nGlad se može pobediti samo ako se svi uključimo u borbu za one koji nemaju. Ovaj snimak će vam to i pokazati. Svake godine više od šest miliona dece umire od bolesti povezanih sa glađu i neuhranjenošću. Ekipa Telegraf Now, prve internet televizije u Srbiji, napravila je prilog upravo o ovoj […]\nNAKON NAJNOVIJE FOTOGRAFIJE IZ DUBAIJA: Mnogi se pitaju da li je Severina trudna!?\nSeverina i Igor, zajedno sa trogodišnjim Severininim sinom Aleksandrom, borave u Dubaiju, odakle je popularna pjevačica na Instagram postavila seriju fotografija. Fanovi su im se, naravno, obradovali, ali najnovija u nizu izazvala je poseban interes – fanovi se pitaju je li možda pjevačica u drugom stanju. Na fotografiji je u prvom planu vesela Severina […]\n« Previous 1 … 84 85 86 87 88 89 90 91 92 93 94 95 96 97 98 99 100 101 102 103 104 105 Next »